

**MAGYAR ZENE HÁZA**

**TŰZVÉDELMI SZABÁLYZAT**

**2024.**

|  |  |  |  |
| --- | --- | --- | --- |
|  | **Név** | **Aláírás** | **Pozíció** |
| Készítette  | Németi László |  | Tűzvédelmi szakértőBM OKF I-181/2018 |
| Jóváhagyta  | dr. Batta András János |  | Magyar Zene Háza Közhasznú Nonprofit Kft. ügyvezető  |
| Jóváhagyta | dr. Gyorgyevics Benedek Tamás |  | Városliget Zrt. vezérigazgató |

|  |  |
| --- | --- |
| Dokumentum tulajdonos | Városliget Zrt. |

|  |
| --- |
| **VERZIÓ TÖRTÉNET** |
| **Verzió** | **Szerző** | **Érvényes:**  | **Változtatás tárgya** |
| 1.0 | Németi László | 2022. 01. 20.-tól | Első kiadás |
| 2.0 | Szebegyinszki Istvánné | 2022. 03. 01 |  |
| 3.0 | Szebegyinszki Istvánné | 2022. 06. 13 | Jogszabályi változás (8/2022. (IV.14) BM r) |
| 4.0 | Szebegyinszki Istvánné | 2023. 10. 20. | Kiürítési létszám módosítás |
| 5.0 | Szebegyinszki Istvánné | 2024. 01. 15. | Jogszabályi változás (101/2023. (XII. 29) BM r. |
|  |  |  |  |

**Tartalom**

[1. A TŰZVÉDELMI SZABÁLYZAT CÉLJA ÉS HATÁLYA 6](#_Toc148699514)

[2. A TŰZVÉDELMI FELADATOKAT IS ELLÁTÓ SZEMÉLYEK FELADATAI ÉS KÖTELEZETTSÉGEI 11](#_Toc148699515)

[2.1. A Városliget Zrt. vezérigazgatójának tűzvédelmi feladatai: 11](#_Toc148699516)

[2.2. A Magyar Zene Háza Közhasznú Nonprofit Kft intézményigazgatójának tűzvédelmi feladatai 11](#_Toc148699517)

[2.3. Tűzvédelmi szervezet 12](#_Toc148699518)

[2.4. A tűz- és munkavédelmi előadó feladatai 12](#_Toc148699519)

[2.5. A Városliget Zrt. Üzemeltetési Igazgatóság Operatív Divízió tűzvédelmi feladatai 13](#_Toc148699520)

[2.6. A Városliget Zrt. Üzemeltetési Igazgatóság tűzvédelmi feladatai 14](#_Toc148699521)

[2.7. Őrzés-védelmi szolgálat tűzvédelmi feladatai 15](#_Toc148699522)

[2.8. A Magyar Zene Háza Közhasznú Nonprofit Kft. munkatársai jogai, feladatai és kötelezettségei 15](#_Toc148699523)

[3. TŰZVÉDELMI OKTATÁSOK RENDJE 16](#_Toc148699524)

[3.1. Munkavállalók tűzvédelmi oktatása 16](#_Toc148699525)

[3.2. Új belépők tűzvédelmi oktatása 16](#_Toc148699526)

[3.3. Ismétlődő tűzvédelmi oktatások rendje 17](#_Toc148699527)

[3.4. Tűzvédelmi szakvizsga 17](#_Toc148699528)

[3.5. Tűzjelző és tűzoltó berendezések kezelését végzők oktatása 17](#_Toc148699529)

[4. ALKALOMSZERŰ TŰZVESZÉLYES TEVÉKENYSÉG 18](#_Toc148699530)

[5. TŰZVESZÉLYESSÉGI ÉS KOCKÁZATI OSZTÁLYBA SOROLÁS 19](#_Toc148699531)

[5.1. Az anyagok tűzveszélyességi osztálya 19](#_Toc148699532)

[5.1.1. Fokozottan tűz- vagy robbanásveszélyes osztályba tartoznak 19](#_Toc148699533)

[5.1.2. Mérsékelten tűzveszélyes osztályba tartoznak 20](#_Toc148699534)

[5.1.3. Nem tűzveszélyes osztályba tartozik 20](#_Toc148699535)

[5.2. Magyar Zene Háza épületének kockázati osztályba sorolása 21](#_Toc148699536)

[6. ÁLTALÁNOS ÉRVÉNYŰ TŰZVÉDELMI ELŐÍRÁSOK 21](#_Toc148699537)

[6.1. A használatra vonatkozó általános tűzvédelmi szabályok 21](#_Toc148699538)

[6.2. Raktározás és tárolás 22](#_Toc148699539)

[6.3. Villamos és világító berendezések 23](#_Toc148699540)

[6.4. Fűtőberendezések 23](#_Toc148699541)

[6.5. Szellőztetés, hő-és füstmentesítés 24](#_Toc148699542)

[6.6. Beépített tűzjelző berendezés, tűzoltó készülék, felszerelés 24](#_Toc148699543)

[7. A MAGYAR ZENE HÁZA TEVÉKENYSÉGÉVEL, MŰKÖDÉSÉVEL KAPCSOLATOS TŰZVÉDELMI HASZNÁLATI SZABÁLYOK 25](#_Toc148699544)

[7.1. Általános használati szabályok 25](#_Toc148699545)

[7.2. Az irodák, tárgyalók, a kiállító terek és foglalkozások helyiségeinek tűzvédelme 26](#_Toc148699546)

[7.3. Teakonyha 26](#_Toc148699547)

[7.4. Folyosók, közlekedők, előtér 27](#_Toc148699548)

[7.5. Mosdó, WC 27](#_Toc148699549)

[7.6. Öltözők 27](#_Toc148699550)

[7.7. Pihenő 28](#_Toc148699551)

[7.8. Orvosi szoba, elsősegélyhely 28](#_Toc148699552)

[7.9. A raktárak tűzvédelme 29](#_Toc148699553)

[7.10. Gépészeti-és villamos helyiségek tűzvédelme 30](#_Toc148699554)

[7.11. Rendezvények általános tűzvédelmi szabályai 30](#_Toc148699555)

[7.12. Épületen belüli kiemelt zenés-táncos rendezvények tűzvédelmi előírásai 32](#_Toc148699556)

[7.13. Szabadtéri rendezvények általános tűzvédelmi szabályai 33](#_Toc148699557)

[8. DOHÁNYZÓ HELYEK KIJELÖLÉSE 34](#_Toc148699558)

[9. A TŰZVÉDELMI MŰSZAKI MEGOLDÁSOK ELLENŐRZÉSÉVEL, KARBANTARTÁSÁVAL, FELÜLVIZSGÁLATÁVAL KAPCSOLATOS ELŐÍRÁSOK 35](#_Toc148699559)

[9.1. Általános rendelkezések 35](#_Toc148699560)

[9.2. Üzemeltetői ellenőrzés általános szabályai 36](#_Toc148699561)

[9.3. Felülvizsgálat általános szabályai 37](#_Toc148699562)

[9.4. Karbantartás általános szabályai 37](#_Toc148699563)

[9.5. Tűzoltó készülékek ellenőrzése és karbantartása 38](#_Toc148699564)

[9.6. Tűzoltó-vízforrások ellenőrzése, felülvizsgálata és karbantartása 39](#_Toc148699565)

[9.7. A fali tűzcsap-szekrények felülvizsgálata 40](#_Toc148699566)

[9.8. Föld feletti tűzcsapok felülvizsgálata 40](#_Toc148699567)

[9.9. Beépített tűzjelző és oltó berendezés ellenőrzése, karbantartása és felülvizsgálata 41](#_Toc148699568)

[9.10. Tűzjelző berendezés ellenőrzése 42](#_Toc148699569)

[9.11. Tűzoltó berendezés ellenőrzése 45](#_Toc148699570)

[9.12. Biztonsági világítás ellenőrzése, karbantartása és felülvizsgálata 46](#_Toc148699571)

[9.13. Tűzgátló lezárások ellenőrzése, felülvizsgálata és karbantartása 47](#_Toc148699572)

[9.14. Hő-és füst elleni védelem berendezéseinek ellenőrzése, felülvizsgálata és karbantartása 47](#_Toc148699573)

[9.15. A kisfeszültségű erősáramú villamos berendezések időszakos tűzvédelmi felülvizsgálata 48](#_Toc148699574)

[9.16. A villámvédelmi berendezések felülvizsgálata 48](#_Toc148699575)

[10. KIÜRÍTÉS 48](#_Toc148699576)

[10.1. Általános előírások 48](#_Toc148699577)

[11. HIVATKOZÁSOK 51](#_Toc148699578)

[FÜGGELÉK 57](#_Toc148699579)

**MAGYAR ZENE HÁZA KÖZHASZNÚ NONPROFIT KFT**

**TŰZVÉDELMI ALAPADATOK**

Vagyonkezelő és üzemeltető: Városliget Ingatlanfejlesztő Zrt.

Vezérigazgató: dr. Gyorgyevics Benedek Tamás

Székhelye: 1146 Budapest, Dózsa György út 41.

Használó: Magyar Zene Háza Közhasznú Nonprofit Kft.

Képviselője: Dr. Batta András János ügyvezető

Címe: 1146 Budapest, Olof Palme stny. 3.

* A funkció múzeum és egyéb kulturális;
* Szintszám: -2P+F+mezzanine+I. emelet;
* Legfelső szintjének szintmagassága 8,40 m - +9,40 m közötti, a legalsó építményszintjének szintmagassága -8,40 m.
* A mértékadó kockázati osztály: Közepes Kockázatú - KK.
* Az épület beépített tűzjelző rendszerrel és beépített oltóberendezéssel ellátott,

A teljes épület/építmény és a szimulációval érintett terület mérete, alapterülete 9.316,37 m2, amely öt tűzszakaszt alkot:

* + - 1. B1 -2 pinceszint, kiegészítő helyiségek, -1 pinceszint, fszt. és m. 2.313,97m2
			2. B2 -2 pinceszint, állandó kiállítás, Sound Dome és gépészete 1.083,48 m2
			3. B3 -2 pinceszint, időszakos kiállítás és gépészete 1.109,55 m2
			4. S Sörkert 119,81 m2
			5. G -2 szinti közlekedő, földszint, mezzanine és I. emelet 4.942,43 m2
		- összesen 9.572,24 m2
* A mértékadó tűzszakasz (földszint) külső oltóvízigénye 3.900 liter/perc. A belső nedves fali tűzcsaphálózat kapacitása 150 liter/perc, 2 egyidejűség mellett összesen 300 liter/perc.

Az épület befogadó képessége 2602 fő

# A TŰZVÉDELMI SZABÁLYZAT CÉLJA ÉS HATÁLYA

* 1. **A Tűzvédelmi Szabályzat célja**: a tűzvédelmi követelmények meghatározásával biztosítani a vagyonvédelmet, meghatározni a felelősségi köröket és jogosultságokat. Egy esetleges bekövetkező tűz esetén meghatározni a követendő helyes magatartást, rendelkezni az általános tűzvédelmi követelményekről, valamint összehangolni és egyben szabályozni a létesítmény tűzmegelőzési, tűzoltási és műszaki mentési feladatait.
	2. **A Tűzvédelmi Szabályzat területi hatálya**: kiterjed a Magyar Zene Háza teljes területére.
	3. **A Tűzvédelmi Szabályzat személyi hatálya**: kiterjed a Magyar Zene Háza valamennyi munkatársára, valamint – a rájuk vonatkozó mértékig – mindazokra, akik a Magyar Zene Háza területén tartózkodnak, tevékenységet végeznek. A Tűzvédelmi Szabályzat előírásait minden érintett köteles betartani.
	4. A Magyar Zene Háza munkatársai számára a Tűzvédelmi Szabályzatot nyomtatott és/vagy elektronikus formában kell hozzáférhetővé tenni. A Tűzvédelmi Szabályzattal érintett külső személyek (pl. látogatók) figyelmét a rendezvények szervezői, illetve a külső személyekkel kapcsolatot tartó munkatársak kötelesek a rájuk vonatkozó előírásokra felhívni.
	5. A Tűzvédelmi Szabályzatban foglaltakat a munkatársakkal a tűzvédelmi oktatások során ismertetni kell.
	6. A Tűzvédelmi Szabályzat a kiadása napján fennálló viszonyoknak megfelelően tartalmazza a tűzvédelmi előírásokat. A Szabályzatot a tűzvédelmi helyzetre kiható minden változás esetén úgy kell átdolgozni, hogy az naprakész legyen. A módosításokat a Szabályzat hatálya alá tartozó személyekkel meg kell ismertetni.
	7. A Tűzvédelmi Szabályzatban nem szabályozott kérdésekben a vonatkozó hatályos jogszabályokban, nemzeti szabványokban, műszaki előírásokban és szakmai előírásokban foglaltak az irányadóak.
	8. **Jelen Tűzvédelmi Szabályzat 2024. február 1. napján lép hatályba és visszavonásáig hatályos,** évente vagy a jogszabályok változása esetén felül kell vizsgálni és a szükséges változásokat át kell vezetni.
	9. **Jogszabályi háttér**
* A társadalmi tulajdon védelmét, beleértve a tűz elleni védekezést és a tűzvédelmi feladatokat többek között az alábbi törvények és rendeletek szabályozzák: A többszörösen módosított **1996. évi XXXI. törvény** a tűz elleni védekezésről, a műszaki mentésről és a tűzoltóságról
* 1999. évi XLII. törvény a nemdohányzók védelméről és a dohánytermékek fogyasztásának, forgalmazásának egyes szabályairól
* A többszörösen módosított **259/2011. (XII. 7.) Korm. rendelet** II fejezete a tűzvédelmi bírságról
* A **45/2011. (XII. 7.) BM rendelet** a tűzvédelmi szakvizsgára kötelezett foglalkozási ágakról, munkakörökről, a szakvizsgáztatás részletes szabályairól
* **101/2023. (XII. 29.) BM rendelet** a tűzvédelmi szabályzatról, a tűzvédelmi házirendről, valamint a tűzvédelmi oktatásról
* A módosított **54/2014. (XII. 5.) BM rendelet** az Országos Tűzvédelmi Szabályzatról (a továbbiakban OTSZ)
* **9/2015. (III. 25.) BM rendelet** a hivatásos katasztrófavédelmi szerveknél, az önkormányzati és létesítményi tűzoltóságoknál, az önkéntes tűzoltó egyesületeknél, valamint az ez irányú szakágazatokban foglalkoztatottak szakmai képesítési követelményeiről és szakmai képzéseiről
* **23/2011. (III. 8.) Korm. rendelet** a zenés, táncos rendezvények működésének biztonságosabbá tételéről
* Hatályos TvMI-k
	1. **Alapfogalmak**
* **Alaprendeltetés:** a kockázati egységek rendeltetés szerinti elkülönítéséhez és az ettől függő tűzvédelmi követelmények megállapításához szükséges, a kockázati egység, valamint a kockázati egységen belül önálló rendeltetési egységek jellemző, elsődleges használati célját kifejező besorolás, amely lehet

a) ipari-mezőgazdasági alaprendeltetés: ipari, mezőgazdasági rendeltetésű önálló rendeltetési egységet tartalmazó kockázati egység alaprendeltetése,

b) közösségi alaprendeltetés: közösségi rendeltetésű önálló rendeltetési egységet tartalmazó kockázati egység alaprendeltetése,

c) lakó alaprendeltetés: lakást, szálláshelynek nem minősülő üdülőegységet és ehhez tartozó rendeltetésű helyiségeket tartalmazó kockázati egység alaprendeltetése,

d) tárolási alaprendeltetés: tárolási rendeltetésű önálló rendeltetési egységet tartalmazó kockázati egység alaprendeltetése,

e) vegyes alaprendeltetés: eltérő alaprendeltetésű önálló rendeltetési egységeket tartalmazó kockázati egység alaprendeltetése.

* **Alkalomszerű tűzveszélyes tevékenység:** Az a tevékenység, amely a környezetében lévő éghető anyag gyulladási hőmérsékletét, lobbanáspontját meghaladó hőmérséklettel, vagy nyílt lánggal, továbbá gyújtóforrásként számításba vehető izzással, parázslással, szikrázással jár, pl.; hegesztőkészülék, sarokcsiszoló, lángvágó, köszörű, hőlégfúvó használata, illetve a levegő koncentrációját megváltoztató tevékenység (égetés).
* **Átmeneti védett tér:** Helyiség, helyiségcsoport vagy tér, amely kialakításával tűz esetén az oda menekülő vagy menekített személyek biztonságát átmenetileg, a mentés vagy a további menekülés végrehajtásáig biztosítja.
* **Beépített tűzjelző berendezés:** Az építményben vagy szabadtéren elhelyezett, helyhez kötött, a tűz kifejlődésének korai szakaszában észlelést, jelzést és megfelelő tűzvédelmi intézkedést önműködően végző olyan berendezés, amely rendelkezik a tűzvédelmi hatóság használatbavételi engedélyével.
* **Beépített tűzoltó berendezés:** Az építményben vagy szabadtéren elhelyezett, helyhez kötött, a tűz oltására, a beavatkozás könnyítésére, a tűz terjedésének megakadályozására, a tűzkár csökkentésére alkalmazott, tűzoltó vízforrásnak nem minősülő, önműködő vagy kézi indítású vagy mindkét módon indítható olyan berendezés, amely rendelkezik a tűzvédelmi hatóság használatbavételi engedélyével.
* **Beépített tűzterjedésgátló berendezés:** Tűzgátló építményszerkezet helyett, tűzterjedés elleni védelem céljából alkalmazott beépített automatikus tűzvédelmi berendezés, amely a tűz átterjedését a helyettesített tűzgátló építményszerkezettel védendő térrészbe meghatározott ideig meggátolja.
* **Beépített tűzvédelmi berendezés:** A tűz észlelésére, jelzésére, oltására, a tűzterjedés gátlására, valamint a tűzeset során keletkező hőnek, füstnek és égésgázoknak az elvezetésére kialakított, helyhez kötött berendezés.
* **Biztonsági felvonó:** Az épülettűz alatt is működtethető felvonó, amely lehet tűzoltó felvonó vagy menekülési felvonó.
* **Biztonsági jel:** Meghatározott mértani forma, szín és képjel (piktogram) kombinációjával létrehozott, rögzített elhelyezésű jel, amely a menekülést segíti, veszélyre figyelmeztet, tevékenységet, magatartást tilt, valamint a tűzjelzéshez és oltáshoz szükséges berendezések, eszközök helyét jelöli.
* **Biztonsági tápellátás:** A biztonsági tápforrásról történő villamosenergia-ellátás.
* **Biztonsági tápforrás:** A normál tápforrás kiesése esetén a tűzeseti fogyasztókat előírt ideig ellátó tápforrás.
* **Biztonságos tér:** Az építményen kívüli külső tér, ahol a tűz és kísérőjelenségei a menekülő személyeket már nem veszélyeztetik, és ahonnan a menekülő személyek az építménybe való visszatérés nélkül közterületre juthatnak.
* **Biztonságos térbe jutás:** Az építmény elhagyása a szabadba vezető kijáraton vagy kültéri útvonalon keresztül a terepcsatlakozás szintjére.
* **Ciklusidő:** két egymást követő ellenőrzés, felülvizsgálat vagy karbantartás között eltelt idő megengedett maximuma.
* **Elhelyezési magasság:** a biztonsági jelek és a menekülési útirányt jelző elemek számára szolgáló telepítési hely, amely lehet

a) alacsony elhelyezési magasság: a padlószinten vagy a jelek, elemek alsó éle a padlószint felett legfeljebb 0,4 m magasságban van,

b) középmagas elhelyezési magasság: az alacsony és a magas elhelyezési magasság között, a padlósíktól mérve a jelek, elemek alsó éle 1,5-1,8 m magasságban van,

c) magas elhelyezési magasság: a jelek, elemek alsó éle a padló felett legalább 1,8 m, de legfeljebb 3 m magasságban van,

* **Égéskésleltető szer:** védőszer, amely a vele hatékonyan kezelt - bevont átitatott, telített - éghető anyag kedvezőbb tűzvédelmi osztályba sorolását meghatározott időtartamig, újrakezelési időig biztosítja,
* **Életvédelmi jellegű védelem:** az építményben, tűzszakaszban tartózkodók biztonsága érdekében, a tűz korai jelzésével, a kiürítés megfelelő feltételeinek biztosítására létesített beépített tűzjelző berendezés által nyújtott védelem,
* **Felülvizsgálat:** A jogosult személy által végzett mindazon intézkedések, tevékenységek összessége, amelyek célja az érintett műszaki megoldás működőképességéről, hatékonyságáról, az üzemeltetői ellenőrzés, a karbantartás és a javítás megtörténtéről való meggyőződés, valamint ezek írásban történő dokumentálása.
* **Fali tűzcsapszekrény:** Olyan ajtóval rendelkező tároló szekrény, amely biztosítja az állandó jellegű betáplálás révén a benne tárolt tűzoltó eszközök azonnali és hatékony használatát, segít állagmegőrzésükben.
* **Felülvilágító:** A helyiséget felülről lezáró szerkezet alatti helyiség, térrész bevilágítását szolgáló építési termék, építményszerkezet.
* **Figyelmeztető jel:** Olyan biztonsági jel, amely valamely veszélyforrásra hívja fel a figyelmet.
* **Füstmentes lépcsőház:** Olyan lépcsőház, amelybe **lépcsőház** az épülettűz alkalmával képződött füst és mérgező égésgázok bejutásának lehetősége oly mértékben van korlátozva, hogy a lépcsőház az épület biztonságos kiürítésére és a mentésre meghatározott ideig alkalmas marad.
* **Hő és füst elleni védelem:** a tűz esetén fejlődő hő és füst terjedését korlátozó, az elvezetését és a füstmentesítést biztosító megoldások összessége.
* **Jogosult személy:** az üzemeltető által megbízott vagy az üzemeltető által kijelölt, a szükséges szakképesítéssel és ismeretekkel, eszközökkel, tapasztalattal, jogosultsággal rendelkező személy, aki végrehajtja az időszakos felülvizsgálatot, a karbantartást, elvégzi a javítást.
* **Karbantartás:** Mindazon intézkedések, tevékenységek összessége, amelyek célja az érintett műszaki megoldás működőképességének, hatékonyságának biztosítása, meghibásodásának megelőzése, valamint ezek dokumentálása.
* **Kiemelt szabadtéri zenés, táncos rendezvény:** a 10 000 főt, vagy a 20 000 m2-nél nagyobb területet meghaladó, épületen kívüli területen megrendezésre kerülő, a zenés, táncos rendezvények működésének biztonságosabbá tételéről szóló 23/2011. (III. 8.) Korm. rendelet hatálya alá tartozó rendezvény.
* **Kiürítés:** az épületben, épületen, speciális építményben, szabadtéren tartózkodó személyek eltávozása, eltávolítása tűz esetén, ami a tartózkodási hely elhagyásától az átmeneti védett tér vagy a biztonságos tér eléréséig tart,
* **Kockázati egység:** Az építmény vagy annak tűzterjedés-gátlás szempontjából körülhatárolt része, amelyen belül a kockázati osztályt meghatározó körülményeket a tervezés során azonos mértékben és módon veszik figyelembe.
* **Kockázati osztály:** a tűz esetén a veszélyeztetettséget, a bekövetkező kár, veszteség súlyosságát, a tűz következtében fellépő további veszélyek mértékét kifejező besorolás,
* **Menekülésben korlátozott személy:** Olyan személy, aki életkora, értelmi vagy fizikai-egészségi állapota alapján, esetleg külső korlátozás miatt önálló menekülésre nem képes.
* **Menekülési felvonó:** Tűz esetén a benntartózkodók által is használható biztonsági felvonó.
* **Menekülési jel:** Olyan biztonsági jel, amely a menekülésre szolgáló kijárat, vészkijárat helyét és az építményben, épületen belül vagy a szabadtéren - a közlekedési (kijárati) úton - annak irányát mutatja.
* **Menekülési útvonal:** A menekülő személyek által igénybe vett közlekedési útvonal, amely kialakításával tűz esetén a kiürítés második szakaszában - tömegtartózkodásra szolgáló helyiség esetén a helyiség kiürítésére szolgáló nyílászárót követő útvonalon - biztosítja a menekülő személyek biztonságát a meneküléshez szükséges időtartamig.
* **Mértékadó kockázati osztály:** az építmény, az önálló épületrész egészére vonatkozó besorolás, amely megegyezik a kockázati egységek kockázati osztályai közül a legszigorúbbal.
* **Összefüggő tömeggel járó tömegtartózkodás:** személyek 300 főt meghaladó létszámú csoportja, ideértve a nézőteret is, amelyen belül a fajlagos létszámsűrűség meghaladja szabadtéren a 0,5 fő/m2-t, épületen, valamint épület helyiségében az 1,0 fő/m2-t,
* **Szabadtéri rendezvény:** az 1000 főt meghaladó, épületen kívüli területen megtartott szervezett esemény, ide nem értve a létesítmény működési engedélyével összefüggő rendezvényeket,
* **Szabadtéri rendezvény területe:** természetes vagy mesterséges módon a mozgást korlátozva körülhatárolt rendezvény esetén a körülhatárolással közrezárt terület, a nem körülhatárolt terület esetén a rendezvény szervezője által felelősen kijelölt terület,
* **Szerelői ellenőrzés:** Villamos gépen, berendezésen az érintésvédelem alapvető hibáinak kimutatása céljából, erősáramú villamos szakember által végrehajtott, műszeres mérést nem igénylő, dokumentált ellenőrzés. Kéziszerszámokon és hordozható biztonsági transzformátorokon évente kell végezni.
* **Tűzeseti főkapcsoló:** A tűzeseti lekapcsolás megvalósítására alkalmazott kézi- vagy távműködtetésű kapcsoló.
* **Tűzoltási felvonulási terület:** Az építmények tűzoltására, mentésre szolgáló terület, amely a beavatkozáshoz szükséges tűzoltás technikai eszközök és a tűzoltóegységek rendeltetésszerű működésének feltételeit biztosítja.
* **Tűzoltó felvonó:** Tűz esetén kizárólag a tűzoltóság által használható biztonsági felvonó.
* **Tűzoltó készülék karbantartó szervezet:** Karbantartó személyt alkalmazó, tűzoltó készülék karbantartását végző, karbantartó műhelyt fenntartó vállalkozás.
* **Tűzoltó készülék felülvizsgáló:** Karbantartó személyt alkalmazó, tűzoltó készülék karbantartását végző vállalkozás, mely karbantartó műhelyt nem tart fenn, és amelynek OKF azonosító jelét karbantartó szervezet biztosítja.
* **Tűzoltó készülék készenlétben tartó:** Az a személy vagy szervezet, amely jogszabály által tűzoltó készülék készenlétben tartására kötelezett.
* **Tűzoltósági beavatkozási központ:** olyan helyiség, amelyből a tűzoltói beavatkozáshoz szükséges és azt elősegítő tűzvédelmi berendezések vezérelhetők, az épület-felügyeleti rendszereken keresztül a tűzvédelmi berendezések üzemállapota figyelemmel kísérhető.
* **Tűzoltósági kulcsszéf:** A beépített tűzjelző berendezéssel vezérelt eszköz, amely biztosítja a tűzoltósági beavatkozás során az épületbe és annak helyiségeibe történő akadálytalan bejutást.
* **Tűzszakasz:** az épület, a speciális építmény, a szabadtéri tárolóterület meghatározott része, amelyet a szomszédos építmény- és térrésztől tűzterjedés ellen védetten alakítanak ki
* **Tűzveszélyes tevékenység:** Az a tevékenység, amely a környezetében lévő éghető anyag gyulladási hőmérsékletét, lobbanáspontját meghaladó hőmérséklettel, vagy nyílt lánggal, továbbá gyújtóforrásként számításba vehető izzással, parázslással, szikrázással jár.
* **Tűzvédelmi jel:** Olyan biztonsági jel, amely tűzvédelmi berendezés, eszköz vagy tűzoltó készülék elhelyezésének helyét jelzi.
* **Tűzvédelmi műszaki megfelelőségi kézikönyv – TMMK:** Olyan tűzvédelmi dokumentáció, amely az építmény építését, átalakítását, bővítését követően a megvalósult tűzvédelmi adatokat, továbbá a használati feltételeket tartalmazza, amelyekkel az építmény tűzvédelmi szempontból biztonságosan üzemeltethető.
* **Tűzvédelmi üzemeltetési napló:** Tűzvédelmi műszaki megoldások ellenőrzésének, felülvizsgálatának, karbantartásának igazolására szolgáló dokumentum.
* **Üzemeltető:** A létesítmény, épület vagy épületrész üzemeltetését ellátó, az üzemeltetés során a tűz elleni védekezésről, a műszaki mentésről és a tűzoltóságról szóló **1996. évi XXXI. törvény 18. §**-ában meghatározott követelmények biztosításáért felelős személy vagy szervezet.
* **Üzemeltetői ellenőrzés:** Az üzemeltetői ellenőrzést végző személy vagy az üzemeltető által írásban megbízott jogi személy által végzett, az érintett műszaki megoldás működőképességéről való, jellemzően szemrevételezéses meggyőződés és annak írásban történő dokumentálása.
* **Üzemeltetői ellenőrzést végző személy:** Az üzemeltető által megbízott vagy kijelölt személy, aki végrehajtja az üzemeltetői ellenőrzést.
* **Vészkijárat:** Üzemszerűen nem használt, de a kiürítés során figyelembe vett kijárat.

# A TŰZVÉDELMI FELADATOKAT IS ELLÁTÓ SZEMÉLYEK FELADATAI ÉS KÖTELEZETTSÉGEI

Jelen Szabályzat, valamint a tűzvédelmi előírásokban meghatározott tűzvédelmi, tűzmegelőzési használati és magatartási szabályok érvényesítése, betartása és betartatása valamennyi munkatárs, és vezető feladata, kötelessége, valamint felelőssége.

## A Városliget Zrt. vezérigazgatójának tűzvédelmi feladatai:

* A Városliget Zrt., - mint tulajdonos - felelős a Magyar Zene Háza és az ott folyó tevékenység tűzvédelmi biztonságáért, ennek érdekében köteles biztosítani annak feltételeit, hogy a Magyar Zene Háza működése során a vonatkozó tűzvédelmi előírások maradéktalanul érvényesüljenek.
* Gondoskodik a veszélyhelyzetek megelőzésének és elhárításának feltételeiről, továbbá a tűzvédelem fejlesztéséről.
* Kiadja a Tűzvédelmi Szabályzatot, és annak mellékleteit, és az abban foglaltakat a tűzvédelmi helyzetben bekövetkezett változás esetén, de legalább évente, arra jogosult személlyel felülvizsgáltatja.
* Biztosítja a tűzvédelmi feladatok ellátásának anyagi, tárgyi és szervezeti feltételeit. Felújítások, átalakítások, beruházások előkészítése és megvalósítása során továbbá új technológia bevezetése esetén elősegíti a tűzvédelmi szabályok, előírások érvényre juttatását.
* A tűzvédelmi helyzetre kiható olyan tevékenységet, amely a kockázati osztály megváltoztatását teszi szükségessé, annak megkezdése előtt legalább tizenöt nappal a tűzvédelmi hatóságnál köteles bejelenteni.

## A Magyar Zene Háza Közhasznú Nonprofit Kft intézményigazgatójának tűzvédelmi feladatai

* A Magyar Zene Háza Nonprofit Kft. – mint bérlő – gondoskodik róla, hogy az előírásoknak megfelelően működtesse az intézményt.
* Az intézményvezető a feladatkörébe utalt előírások végrehajtását - felelőssége változatlansága mellett - megoszthatja, illetve az egyes feladatok elvégzésére az irányítása alá tartozó munkatársakat jelölhet ki a Magyar Zene Háza Nonprofit Kft. belső szabályozási rendszerének megfelelően.
* Kiemelt zenés, táncos rendezvények alkalmával intézkedik a tűzvédelmi szabályok betartásáról, intézi az engedélyek beszerzését az önkormányzat jegyzőjétől.
* Rendszeres kapcsolatot tart és együttműködik a tűz-és munkavédelmi előadóval, beszámoltatja a végzett munkájáról.
* Közreműködik a tűzriadó terv gyakoroltatásában.
* Részt vesz a hivatásos tűzoltóság által tartott eljárásokon (ellenőrzés, szemle, stb.), akadályoztatása esetén gondoskodik intézkedésre jogosult képviselőjének részvételéről, biztosítja az ellenőrzés lehetőségét és feltételeit.
* Előzetes egyeztetés alapján lehetővé teszi a tűzoltóság helyszíni gyakorlatainak megtartását, és szükség esetén közreműködik abban.
* Gondoskodik arról, hogy a Magyar Zene Háza újonnan belépő dolgozói a munka, illetőleg a tevékenységi körükkel kapcsolatos tűzvédelmi ismereteket a foglalkoztatásuk megkezdése előtt elsajátítsák, és a tűz esetén végzendő feladataikat megismerjék. Ennek érdekében megszervezi a felvételre kerülő, illetve az újonnan munkába lépő dolgozók tűzvédelmi oktatását.

## Tűzvédelmi szervezet

* + A tűzvédelmi szervezet feladata a tűzvédelmi jogszabályokban, szabványokban előírt feladatok tervezett, szervezett, elvégzése, magatartási szabályok betartatása, ennek érdekében a megbízható nyilvántartási, ellenőrzési rendszer működtetése, oktatások megszervezése, felülvizsgálatok, karbantartások időbeni végrehajtása, jegyzőkönyvek, egyéb dokumentumok megőrzése, a tűzvédelmi megelőző tevékenység folyamatos és megfelelő fenntartása.
	+ Felkészülés az esetleges tűzesetekre, a Tűzvédelmi Szabályzatban szereplő feladatok megfelelő ismerete, gyakorlása, végrehajtása.
	+ A tűzvédelmi szervezet működésének elsődleges célja az életvédelem, továbbá az anyagi javak megóvása. A tűzvédelmi szervezet a tűz elleni védekezéssel kapcsolatos feladatok eredményes végrehajtását segíti elő. A Magyar Zene Háza hatáskörébe tartozó tűzvédelmi feladatok ellátását a Városliget Zrt. tűz- és munkavédelmi előadója végzi.

## A tűz- és munkavédelmi előadó feladatai

* + Alapvető feladata a Magyar Zene Háza működési területén, hogy tűzvédelmi, tűzmegelőzési előírások, szabályok betartásához, betartatásához szükséges személyi, tárgyi és szervezési szabályok biztosításának, közzétételének, tudatosításának, oktatásának végrehajtása, valamint az ezzel kapcsolatos feladatok betartásának ellenőrzése.
	+ Az intézményvezető utasításai és a vonatkozó jogszabályok, valamint a jelen Tűzvédelmi Szabályzatban foglaltak alapján segíti a tűzvédelmi feladatok végrehajtását.
	+ Elkészíti a Magyar Zene Háza Tűzvédelmi Szabályzatát, folyamatosan naprakészen tartja, évente felülvizsgálja, szükség esetén módosítja.
	+ Rendszeresen ellenőrzést tart a Magyar Zene Háza területén és hiányosság, mulasztás esetén intézkedik annak megszüntetéséről, a mulasztókkal szembeni felelősségre vonásra az intézményvezető felé javaslatot tesz.
	+ Tevékenységéről, valamint a tűzvédelmet érintő tapasztalatairól, javaslatairól rendszeresen beszámol az intézményvezetőnek.
	+ Alkalomszerű tűzveszélyes tevékenység végzése estén meghatározza a védekezés módját, kiállítja az „Engedély alkalomszerű tűzveszélyes tevékenység végzésére” című nyomtatványt.
	+ Kezeli és naprakészen tartja a Magyar Zene Háza tűzvédelmi nyilvántartásait, tűzvédelmi üzemeltetési naplóit, iratait, dokumentumait.
	+ Megtartja és dokumentálja a tűzvédelmi oktatásokat (új belépők és ismétlődő oktatás vonatkozásában is). Megszervezi és részt vesz a tűzriadó terv gyakoroltatásában.
	+ Gondoskodik a tűzvédelmi szakvizsgát igénylő munkakörökben dolgozók vizsgáztatásának megszervezéséről, nyilvántartásáról.
	+ Rendezvények, események előtt, amennyiben indokolt, tűzvédelmi szempontok szerinti vizsgálatot tart, és javaslatot tesz a feltételek meghatározására, elkészíti a szükséges dokumentációt.
	+ Részt vesz a tűzvédelmi hatóság által tartott tűzvédelmi ellenőrzéseken, szemléken, eljárásokon.
	+ Részt vesz a dohányzó helyek kijelölésében.

## A Városliget Zrt. Üzemeltetési Igazgatóság Operatív Divízió tűzvédelmi feladatai

* + Gondoskodik a Magyar Zene Háza munkatársai által alkalomszerűen végzett tűzveszélyes tevékenység feltételeinek írásbeli meghatározásáról, szükség szerint gondoskodik a felügyelet biztosításáról, előírások megtételéről, s megtartásuk ellenőrzéséről.
	+ Gondoskodik a Magyar Zene Háza üzemeltetéséről, tűzvédelmi eszközeinek, berendezéseinek karbantartásáról, üzemeltetői ellenőrzéseiről, a szükséges felülvizsgálatok elvégzéséről.
	+ Rendszeresen ellenőrzi és ellenőrizteti a Magyar Zene Háza területén a tűzvédelmi szabályok, előírások végrehajtását, intézkedik a hiányosságok megszüntetésére, a tűzvédelmi szabályok megsértése esetén felelősségre vonást kezdeményez, illetve alkalmaz.
	+ A tűzvédelmi viszonyokat is érintő - változtatás, átalakítás stb. esetén beszerzi és megőrzi a munkálatok elvégzésének szakszerűségét és vonatkozó előírásoknak megfelelőségét tanúsító igazolásokat, nyilatkozatokat és egyéb dokumentumokat.
	+ Gondoskodik a Magyar Zene Háza tűzvédelmi eszközeinek (műszaki megoldásainak) jogszabály szerinti üzemeltetési ellenőrzéseiről: (Az üzemeltetői ellenőrzések ütemezését az 1. sz melléklet tartalmazza)
		- * építmények, épületek erősáramú villamos berendezéseinek tűzvédelmi felülvizsgálatainak elvégzése, szükségszerű kiépítése, karbantartása, valamint időszakos felülvizsgálata.
			* villámvédelmi rendszerek kiépítése, ahol azt jogszabály előírja, azok karbantartása, javítása, valamint az időszakos felülvizsgálatok elvégzése.
			* villamos berendezések, gépek érintésvédelmi felülvizsgálata,
			* villamos kéziszerszámok érintésvédelmi felülvizsgálata,
			* tűzoltó vízforrások (tűzcsapok) üzemeltetési ellenőrzéseinek elvégzése,
			* tűzoltó szerelvényszekrények és azok tartozékainak üzemeltetési ellenőrzéseinek elvégzése,
			* evakuációs hangrendszerek szükségszerű üzemeltetési ellenőrzéseinek elvégzése,
			* biztonsági világítások, kívülről vagy belülről megvilágított menekülési jelek, korábbi előírások szerinti irányfényvilágítások üzemeltetési ellenőrzéseinek elvégzése,
			* pánikzárak, vészkijárati zárak, vészkijárat biztosító rendszerek üzemeltetési ellenőrzéseinek elvégzése.
			* egyenpotenciálra hozó hálózatok (EPH) kiépítése, azok időszakos vizsgálatai.
			* üzemeltetési naplók vezetése

## A Városliget Zrt. Üzemeltetési Igazgatóság tűzvédelmi feladatai

* + A tűzvédelmi helyzetre kiható olyan tevékenységet, amely a kockázati osztály megváltoztatását teszi szükségessé, annak megkezdése előtt legalább tizenöt nappal a tűzvédelmi hatóságnál köteles bejelenteni.
	+ Gondoskodik a Magyar Zene Háza üzemeltetéséről, tűzvédelmi eszközeinek, berendezéseinek karbantartásáról, üzemeltetői ellenőrzéseiről, a szükséges felülvizsgálatok elvégzéséről.
	+ Rendszeresen ellenőrzi és ellenőrizteti a Magyar Zene Háza területén a tűzvédelmi szabályok, előírások végrehajtását, intézkedik a hiányosságok megszüntetésére, a tűzvédelmi szabályok megsértése esetén felelősségre vonást kezdeményez, illetve alkalmaz.
	+ A tűzvédelmi viszonyokat is érintő - változtatás, átalakítás stb. esetén beszerzi és megőrzi a munkálatok elvégzésének szakszerűségét és vonatkozó előírásoknak megfelelőségét tanúsító igazolásokat, nyilatkozatokat és egyéb dokumentumokat.
	+ Gondoskodik a Magyar Zene Háza tűzvédelmi eszközeinek (műszaki megoldásainak) jogszabály szerinti karbantartások és felülvizsgálatok elvégeztetéséről: (A karbantartások ás felülvizsgálatok ciklus idejét az 1. sz melléklet tartalmazza)
		- * építmények, épületek erősáramú villamos berendezéseinek tűzvédelmi felülvizsgálatainak elvégzése, szükségszerű kiépítése, karbantartása, valamint időszakos felülvizsgálata.
			* villámvédelmi rendszerek kiépítése, ahol azt jogszabály előírja, azok karbantartása, javítása, valamint az időszakos felülvizsgálatok elvégzése.
			* villamos berendezések, gépek érintésvédelmi felülvizsgálata,
			* villamos kéziszerszámok érintésvédelmi felülvizsgálata,
			* tűzoltó vízforrások (tűzcsapok) karbantartásainak, valamint a műszaki beavatkozások után a soron kívüli felülvizsgálatok elvégzése,
			* tűzoltó szerelvényszekrények és azok tartozékainak karbantartásainak, valamint a műszaki beavatkozások után a soron kívüli felülvizsgálatok elvégzése,
			* evakuációs hangrendszerek szükségszerű kiépítése, javítása, karbantartása, valamint a felülvizsgálatok elvégzése,
			* biztonsági világítások, kívülről vagy belülről megvilágított menekülési jelek, korábbi előírások szerinti irányfényvilágítások szükségszerű kiépítése, javítása, karbantartása, valamint a felülvizsgálatok elvégzése,
			* pánikzárak, vészkijárati zárak, vészkijárat biztosító rendszerek szükségszerű kiépítése, javítása, karbantartása, valamint a felülvizsgálatok elvégzése.

## Őrzés-védelmi szolgálat tűzvédelmi feladatai

* 24 órás élőerős Őrzés-védelmet biztosít a Magyar Zene Házában.
* A tűzjelző berendezés központját naponta ellenőrzi, hogy üzemképes-e, ezt naponta vezeti az tűzjelző berendezés üzemeltetési naplójában.
* Az esetleges tűzjelzés esetén személyesen meg kell győződniük a tűzjelzés valódiságáról (3 perc késleltetés), a tűzjelzést átjelzéssel továbbítani kell az első fokú tűzvédelmi hatóság által meghatározott, a katasztrófavédelmi szerv által felügyelt helyre.
* Rendkívüli esemény esetén az őrszolgálat feladata és felelőssége intézkedni az épület szakszerű leürítéséről, lehetőségeihez - mérten - a kármentésről, vagyon megóvásáról.
* Az eseményt az adott időpontban szolgálatban lévő biztonsági őr köteles a szolgálati naplóban rögzíteni, és arról a megfelelő személyeket értesíteni, részükre a felvett jegyzőkönyvet átadni.
* A rendkívüli esetekben értesítendő személyek nevét, lakcímét és telefonszámát az Őrség által ismert helyen kell tartani.
* Amennyiben a jelzés tévesnek minősül, úgy berendezést vissza kell állítani az esemény előtti állapotra, és az üzemeltetési naplóba jelezni kell az eseményt.
* Zenés-táncos rendezvény esetén füstgép használatakor az ügyelő utasítására a váltásvezető a szükséges előre meghatározott jeladókat kikapcsolja a rendezvény idejére. A füstgép használata után a jeladókat visszakapcsolja. Az eseményt minden esetben az üzemeltetési naplóban rögzíteni kell.

## A Magyar Zene Háza Közhasznú Nonprofit Kft. munkatársai jogai, feladatai és kötelezettségei

Jogok:

* A munkavállalók jogosultak megkövetelni a biztonságos munkavégzéshez szükséges feltételek megteremtését, azaz, hogy a tűz oltásához szükséges tűzoltó készülékek, tűzvédelmi felszerelések, eszközök, berendezések rendelkezésére álljanak, illetve a megfelelő tűzvédelmi oktatások, képzések megtörténjenek.

Kötelezettségek és feladatok:

* A Magyar Zene Háza munkatársai a tűzesetek megelőzése érdekében kötelesek megismerni és betartani a Tűzvédelmi Szabályzat előírásait, valamint a tevékenységükre, munkakörükre vonatkozó tűzvédelmi szabályokat. A tűzvédelmi szabályok, előírások érvényre juttatásáról külön intézkedés, felszólítás nélkül is gondoskodniuk kell.
* Kötelesek munkahelyükön rendet és tisztaságot tartani, megszüntetni minden olyan körülményt, ami tüzet okozhat. Ismerniük kell a tevékenységükkel kapcsolatos utasításokat, szabályzatokat, előírásokat, és azokat be kell tartaniuk.
* Köteles a jelen szabályzatban elrendelteket külön felhívás vagy intézkedés nélkül végrehajtani, az előírások betartásában tevőlegesen közreműködni, figyelmeztetni munkahelyi vezetőjét és munkatársait, ha a tűzvédelmi szabályokat megszegik.
* Köteles az évenkénti tűzvédelmi oktatáson részt venni, munkájához, munkaköréhez szükséges tűzvédelmi ismereteket elsajátítani. A tűzvédelmi szakvizsgához munkatevékenységet végző munkavalló köteles a számára előírt szakvizsgára felkészülni és a vizsgán részt venni.
* Köteles elsajátítani a munkaterületén található tűzoltó felszerelések, készülékek és eszközök használatát, kezelését, illetve ismerni azok elhelyezkedését. Ismernie kell a tevékenységé során használt létesítményékre vonatkozó tűzvédelmi előírásokat.
* Munkája során gondoskodnia kell a közlekedés útvonalak szabadon tartásáról, az esetleges elkorlátozás megszüntetéséről.
* Tűz esetén minden munkavállaló kötelessége a tűz jelzése a közvetlen környezete és a közvetlen vezetője felé jelezni, aki jelzi a 24 órás őrzésvédelmi szolgálatnak, akik az átjelzés megteszik a szükséges bejelenést.
* A tűzoltóság közreműködése nélkül eloltott, illetőleg emberi beavatkozás nélkül megszűnt tüzet is be kell jelenteni a tűzoltóságnak, és a kár színhelyét a tűzvizsgálat vezetőjének intézkedéséig változatlanul hagyni.
* A tűzoltásban, műszaki mentésben mindenki köteles - ellenszolgáltatás nélkül - a tőle elvárható módon, személyes részvétellel, adatok közlésével közreműködni.
* A dolgozók személyenkénti feladatait a jelenlévő vezető határozza meg.
* A hivatásos tűzoltóság megérkezésétől kezdődően mindenki köteles a tűzoltás vezető utasításai szerint ténykedni. A tűzoltás színhelyén más személy csak a tűzoltás vezető előzetes egyetértésével intézkedhet.

# TŰZVÉDELMI OKTATÁSOK RENDJE

## Munkavállalók tűzvédelmi oktatása

* A munkáltató köteles gondoskodni arról, hogy munkavállalói a munkakörükkel, tevékenységükkel kapcsolatos tűzvédelmi ismereteket a foglalkoztatásuk megkezdése előtt, majd az ismétlődő rendszeres tűzvédelmi oktatás, továbbképzés keretében elsajátítsák, és a tűz esetén végzendő feladatokat megismerjék, illetőleg a részükre előírt tűzvédelmi szakvizsgát letegyék.

## Új belépők tűzvédelmi oktatása

* Minden újonnan belépő dolgozót munkába állítása előtt, továbbá a munkahely, a munkakör, a munkafolyamat, illetve a tűzvédelmi helyzet megváltozásakor tűzvédelmi oktatásban kell részesíteni.
* A felvételre kerülő, illetve a Magyar Zene Háza újonnan munkába lépő dolgozóinak tűzvédelmi oktatása - lehetőség szerint - a munkába állás napján történik.
* Az oktatás tekintetében újra felvételisnek kell tekinteni és soron kívül oktatásban kell részesíteni azokat a munkavállalókat is, akik hat hónapnál hosszabb távollét után lépnek ismét munkába.
* Elméleti oktatásnak a következőket kell tartalmaznia:
	+ az épület sajátos és általános tűzveszélyességi jellemzői,
	+ a jelen Szabályzat vonatkozó előírásai,
	+ a biztonságos munkavégzés feltételei,
	+ a tűzjelzés módja, eszközei,
	+ a tűz esetén tanúsítandó magatartás,
	+ a kijáratok, vészkijáratok helyére,
	+ a tűz- és robbanásveszély lehetséges okaira, a speciális előírásokra,
	+ a menekülési utak és a kiürítési lehetőség biztosítása, ember és anyag mentése,
	+ a tűzoltó eszközök használata,
	+ a tűzvédelmi előírások megszegésének következményei.

## Ismétlődő tűzvédelmi oktatások rendje

* A dolgozókat évenként legalább egyszer, ismétlődő - a munkakörüknek megfelelő - tűzvédelmi továbbképzésben kell részesíteni.
* Mind az újonnan munkába lépő dolgozók tűzvédelmi oktatásának, mind az ismétlődő tűzvédelmi továbbképzés megszervezése az intézményvezető feladata, az oktatások megtartása és dokumentálása pedig a tűz-és munkavédelmi előadó feladata.
* Az ismétlődő tűzvédelmi oktatás a Tűzvédelmi Szabályzat, valamint a munkahelyi tűzvédelmi sajátosságok ismertetésével történik.
* Tűzeset után, vagy egyéb indokolt esetben – az intézményvezető utasítása alapján – rendkívüli tűzvédelmi oktatást kell tartani és azt az oktatásra vonatkozó általános szabályoknak megfelelően dokumentálni szükséges.
* Az oktatás történhet:
	+ személyes részvétellel vagy elektronikus úton.
	+ oktatási naplóban kell rögzíteni, aláírással, vagy elektronikusan azonosítható módon igazolni.
* Az oktatási jegyzőkönyveket legalább 5 évig meg kell őrizni.

## Tűzvédelmi szakvizsga

* Meghatározott foglalkozási ágakban, munkakörökben csak érvényes tűzvédelmi szakvizsgával rendelkező személy foglalkoztatható. A tűzvédelmi szakvizsgára kötelezett foglalkozási ágakról, valamint a tűzvédelmi szakvizsgával kapcsolatos egyéb előírásokról a 45/2011. (XII. 7.) BM rendelet rendelkezik.
* A tűzvédelmi szakvizsgával kapcsolatos nyilvántartás vezetése – az intézményvezető általi adatszolgáltatás alapján – a munka- és tűzvédelmi előadó feladata.

## Tűzjelző és tűzoltó berendezések kezelését végzők oktatása

* A tűzjelző és tűzoltó berendezések központjának kezelését az őrszolgálat tagjai végzik. Éves oktatásukat a tűzjelző, tűzoltó berendezést karbantartó és felülvizsgálatát végző szakcég végzi.

# ALKALOMSZERŰ TŰZVESZÉLYES TEVÉKENYSÉG

* Tűzveszélyes tevékenységnek minősül az a tevékenység, amely a környezetében lévő éghető anyag gyulladási hőmérsékletét, lobbanáspontját meghaladó hőmérséklettel, vagy nyílt lánggal, továbbá gyújtóforrásként számításba vehető izzással, parázslással, szikrázással jár.
* Tűzveszélyes tevékenységet tilos olyan helyen végezni, ahol az tüzet vagy robbanást okozhat.
* Állandó jellegű tűzveszélyes tevékenység a Magyar Zene Háza területén nem végezhető.
* Alkalomszerű tűzveszélyes tevékenységet csak a munkát elrendelő személy által előzetesen írásban meghatározott feltételek alapján, a tűzvédelmi követelményeknek megfelelő, erre a célra alkalmas helyen, a vonatkozó előírások megtartásával szabad végezni. A Magyar Zene Háza dolgozói számára az intézményvezető jogosult az alkalomszerű tűzveszélyes tevékenység feltételeinek meghatározására és az „Engedély alkalomszerű tűzveszélyes tevékenység végzésére” (1 sz. Melléklet) nyomtatvány kiadására.
* A külső szervezet vagy személy által végzett tűzveszélyes tevékenységre is a munkát elrendelő határozza meg a feltételeket, azonban ezeket az intézményvezetővel egyeztetni kell, aki ezt szükség szerint - a helyi sajátosságoknak megfelelő - tűzvédelmi előírásokkal egészíti ki. Ebben az esetben a szükséges tűzoltó eszközök biztosítása a munkát elrendelő külső szervezet/személy feladata.
* Az alkalomszerű tűzveszélyes tevékenységre vonatkozó feltételeknek tartalmaznia kell:
	+ a tevékenység időpontját,
	+ helyét, leírását,
	+ a munkavégző nevét és - tűzvédelmi szakvizsgához kötött munkakör esetében - a bizonyítvány számát,
	+ valamint a vonatkozó tűzvédelmi szabályokat és előírásokat. (Lásd 1. sz. Melléklet)
* A munkavégzés feltételeinek meghatározására jogosult intézményvezető köteles kikérni a tűz-és munkavédelmi megbízott írásos véleményét is.
* A nyomtatványt 2 példányban kell kiállítani. Az eredeti példányt a munkavégzőnek át kell adni, aki azt a tevékenység időtartama alatt köteles magánál tartani, a másik példányt a tűzvédelmi iratok között legalább 5 évig kell megőrizni.
* Tűzveszélyes környezetben végzett tűzveszélyes tevékenységhez a munka kezdésétől annak befejezéséig, a munkavégzésre közvetlenül utasítást adó, a munkát végző személyek tevékenységét közvetlenül irányító személy, ha nincs ilyen személy, akkor a munkát végző - szükség esetén műszeres - felügyeletet köteles biztosítani.
* A munkát közvetlenül irányító személy köteles ellenőrizni a munkát végző személyek tűzvédelmi szakvizsga-bizonyítványának meglétét, érvényességét, ha az a tevékenység végzéséhez szükséges feltétel. Hiányosság esetén a munkavégzésre való utasítás nem adható ki.
* A tűzveszélyes tevékenység végzésére jogosító feltétel meghatározást csak akkor szabad kiadni, ha a biztonságos munkavégzés személyi és tárgyi feltételei adottak. A tűzveszélyes tevékenységhez a munkát elrendelő az ott keletkezhető tűz oltására alkalmas tűzoltó felszerelést, készüléket köteles biztosítani.
* Tűzvédelmi szakvizsgához kötött tűzveszélyes tevékenységet csak érvényes szakvizsgával rendelkező, egyéb tűzveszélyes tevékenységet a tűzvédelmi szabályokra, előírásokra kioktatott személy végezhet.
* A tűzveszélyes környezetben végzett tűzveszélyes tevékenységhez a kezdéstől a befejezésig a munkát elrendelő - szükség esetén műszeres - felügyeletet köteles biztosítani.
* A tűzveszélyes tevékenység befejezése után a munkavégző a helyszint és annak környezetét tűzvédelmi szempontból köteles átvizsgálni és minden olyan körülményt megszüntetni, ami tüzet okozhat. A munka befejezését a munkát elrendelőnek be kell jelenteni.

# TŰZVESZÉLYESSÉGI ÉS KOCKÁZATI OSZTÁLYBA SOROLÁS

## Az anyagok tűzveszélyességi osztálya

###  Fokozottan tűz- vagy robbanásveszélyes osztályba tartoznak

1. **Az anyagok és keverékek osztályozásáról, címkézéséről és csomagolásáról szóló 1272/2008/EK** rendelet (a továbbiakban: **CLP rendelet**) szerinti
2. instabil robbanóanyagok, továbbá az 1.1-1.5. alosztályba tartozó robbanóanyag,
3. 1. és 2. kategóriába tartozó tűzveszélyes gáz, valamint az A és B kategóriába tartozó kémiailag instabil gáz,
4. 1. és 2. kategóriába tartozó aeroszol, és tűzveszélyes szilárd anyag
5. A, B, C vagy D típusú önreaktív anyagok és keverékek,
6. 1. kategóriába tartozó piroforos folyadék, és szilárd anyag
7. 1. vagy 2. kategóriába tartozó, vízzel érintkezve tűzveszélyes gázokat kibocsátó anyagok és keverékek,
8. 1. kategóriába tartozó oxidáló folyadék, szilárd anyag vagy
9. A, B, C vagy D típusú szerves peroxid,
10. a **CLP rendelet** szerinti 1., 2. vagy 3. kategóriába tartozó **tűzveszélyes folyadékok** közül
11. a 21 °C alatti zárttéri lobbanásponttal rendelkező folyadék,
12. a legalább 21 °C zárttéri és legfeljebb 55 °C nyílttéri lobbanásponttal rendelkező folyadék, az olyan vizes diszperziós rendszer kivételével, amelynek lobbanáspontja szabványos módszerrel nem állapítható meg, és éghetőanyag-tartalma 25%-nál nagyobb, víztartalma pedig 50%-nál kisebb,
13. az a folyadék, amelynek üzemi hőmérséklete meghaladja a 35 °C-ot, és nagyobb, mint a nyílttéri lobbanáspont 20 °C-kal csökkentett értéke,

a legalább 50 °C nyílttéri lobbanásponttal rendelkező gázolaj, tüzelőolaj és világításra használt petróleum kivételével,

1. az a. és b. pontba, valamint a 4.1.2. bekezdés a. és b. pontjába nem tartozó anyagok és keverékek közül
2. az éghető gáz,
3. az éghető gőz, köd,
4. a por, valamint egyéb kisméretű szilárd anyag levegővel képzett robbanásveszélyes keveréke,
5. a 21 °C alatti zárttéri lobbanásponttal rendelkező folyadék és olvadék,
6. a legalább 21 °C zárttéri lobbanásponttal rendelkező folyadék és olvadék, ha nyílttéri lobbanáspontja legfeljebb 55 °C, valamint
7. az a folyadék és olvadék, amelynek az üzemi hőmérséklete meghaladja a 35 °C-ot, és nagyobb, mint a nyílttéri lobbanáspontjának 20 °C-kal csökkentett értéke.

###  Mérsékelten tűzveszélyes osztályba tartoznak

1. a **CLP rendelet** szerinti veszélyességi osztályok egyikébe sorolt anyagok és keverékek közül
2. az 1.6. alosztályba tartozó robbanóanyag,
3. az 1. kategóriába tartozó oxidáló gáz,
4. az E, F és G típusú önreaktív anyagok és keverékek,
5. az 1. és 2. kategóriába tartozó önmelegedő anyagok és keverékek,
6. a 3. kategóriába tartozó, vízzel érintkezve tűzveszélyes gázokat kibocsátó anyagok és keverékek,
7. a 2. és 3. kategóriába tartozó oxidáló folyadék,
8. a 2. és 3. kategóriába tartozó oxidáló szilárd anyag,
9. az E, F és G típusú szerves peroxid,
10. a **CLP rendelet** szerinti veszélyességi osztályok egyikébe sorolt anyagok és keverékek közül az 1., 2. vagy 3. kategóriába tartozó tűzveszélyes folyadékok közül
11. az 55 °C-nál nagyobb nyílttéri lobbanásponttal rendelkező folyadék,
12. az a folyadék, amelynek az üzemi hőmérséklete meghaladja a 35 °C-ot, és a nyílttéri lobbanáspontjánál legalább 20 °C-kal kisebb,
13. az olyan vizes diszperziós rendszer, amelynek lobbanáspontja szabványos módszerrel nem állapítható meg, és éghetőanyag-tartalma 25%-nál nagyobb, víztartalma pedig 50%-nál kisebb, valamint
14. a legalább 50 °C nyílttéri lobbanásponttal rendelkező gázolaj, tüzelőolaj és világításra használt petróleum,
15. a 5.1.1. bekezdés a. és b. pontjába, valamint a 5.1.2. bekezdés a. és b. pontjába nem tartozó anyagok és keverékek közül
16. az a szilárd éghető anyag, amely nem tartozik fokozottan tűz- vagy robbanásveszélyes osztályba,
17. az a gáz, amely önmaga nem ég, de az égést táplálja, a levegő kivételével,
18. a vonatkozó műszaki követelmény szerinti eljárással meghatározott, 150 °C-nál magasabb gyulladási hőmérsékletű, B-F tűzvédelmi osztályú építőanyag,
19. az a vizes diszperziós rendszer, amelynek lobbanáspontja szabványos módszerrel nem állapítható meg, és éghetőanyag-tartalma 25%-nál nagyobb, víztartalma pedig 50%-nál kisebb,
20. az 55 °C feletti nyílttéri lobbanásponttal rendelkező folyadék és olvadék,
21. az a folyadék és olvadék, amelynek üzemi hőmérséklete meghaladja a 35 °C-ot, és a nyílttéri lobbanáspontjánál legalább 20 °C-kal kisebb.

###  Nem tűzveszélyes osztályba tartozik

1. a nem éghető anyag, ha nem tartozik a fokozottan tűz- vagy robbanásveszélyes vagy a mérsékelten tűzveszélyes osztályba,
2. az A1 vagy A2 tűzvédelmi osztályú építőanyag és
3. a **CLP rendelet** szerinti 3. kategóriába tartozó aeroszol.

## Magyar Zene Háza épületének kockázati osztályba sorolása

Az épületet egy kockázati egységbe soroltuk, amelynek kockázati osztályai az alábbiak:

* a kockázati egység legfelső építményszintjének szintmagassága (+7,0 m - +14,0 m közötti, +8,40 - + 9,40 m) alapján: AK
* a kockázati egységek legalsó építményszintjének szintmagassága alapján: (-7,0 m - -14,0 m közötti, -8,40 m) alapján: KK
* a kockázati egységek legnagyobb befogadóképességű helyiségének befogadóképessége alapján (300 fő fölötti): KK
* a benntartózkodók menekülési képességei alapján: NAK (önállóan menekülnek)

Az épület kockázati egységei, azon belül az egyes kockázati osztályok és a mértékadó kockázati osztályai az alábbiak:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Sor-szám | Kockázati egység | Legfelső építményszint | Legalsó építményszint | Legnagyobb befogadóképességű helyiség | Menekülési képesség | Tárolt anyagok | Ipari technológiák | Kockázati osztály |
| 1. | Magyar Zene Háza | AK | KK | KK | NAK | - | - | KK |
| 2. | Sörkert | NAK | NAK | NAK | NAK | - | - | NAK |
|  | **Mértékadó kockázati osztály** |  |  |  |  |  |  | KK |

# ÁLTALÁNOS ÉRVÉNYŰ TŰZVÉDELMI ELŐÍRÁSOK

## A használatra vonatkozó általános tűzvédelmi szabályok

* Az általános tűzvédelmi használati szabályok meghatározását az Országos Tűzvédelmi Szabályzatról szóló módosított 54/2014. (XII.5.) BM számú rendelet (OTSZ) XVIII. fejezete tartalmazza.
* Az építményeket vagy azok részeit, illetve a szabadtereket csak a vonatkozó tűzvédelmi követelményeknek megfelelően szabad használni.
* Bármilyen tevékenységet csak a tűzvédelmi követelményeknek megfelelő helyen szabad folytatni.
* A helyiségben, építményben és szabadtéren csak az ott folytatott folyamatos tevékenységhez szükséges anyag és eszköz tartható.
* A helyiségből, a szabadtérből, a gépről, a berendezésről, az eszközről, a készülékről a tevékenység során keletkezett robbanásveszélyes és tűzveszélyes osztályba tartozó anyagot, hulladékot folyamatosan, de legalább naponta, valamint a tevékenység befejezése után el kell távolítani.
* A tevékenység közben és annak befejezése után ellenőrizni kell a tűzvédelmi használati szabályok megtartását, és a szabálytalanságokat meg kell szüntetni.
* A helyiség – szükség szerint az építmény, létesítmény – bejáratánál és a helyiségben jól látható helyen a tűz- vagy robbanásveszélyre, valamint a vonatkozó előírásokra figyelmeztető és tiltó rendelkezéseket tartalmazó biztonsági jelet kell elhelyezni.
* A közmű nyitó-és zárószerkezetét, valamint annak nyitott és zárt állapotát, a tűzvédelmi műszaki megoldások kezelőszerkezetét, a beépített tűzjelző berendezés kézi jelzésadóját jól láthatóan meg kell jelölni.
* A hő- és füstelvezető rendszer és a szellőztető rendszer nyílásait eltorlaszolni tilos.
* A személyek tartózkodására szolgáló helyiségek kiürítésre számításba vett ajtóit lezárni nem szabad, a belső nyithatóságot biztosítani kell.
* A személyhasználatú liftek tűz esetén történő használata nem megengedett, tűzjelzés esetén a liftek a földszinten megállnak.
* Az épületet úgy kell használni, hogy tűz vagy robbanás esetén az ott tartózkodó személyek eltávozhassanak, illetve eltávolíthatók legyenek.
* A fővonalú távbeszélő készülékei mellett – a tűzoltóság hívószámát vagy az egységes segélyhívó számát jól láthatóan fel kell tüntetni.
* Az épületekben és azok helyiségeiben dohányozni tilos. Dohányozni csak az épületen kívül a „Dohányzásra kijelölt hely” táblával megjelölt területen szabad. Égő dohányneműt, gyufát és egyéb gyújtóforrást tilos olyan helyre tenni vagy ott eldobni, ahol az tüzet vagy robbanást okozhat.
* A dohányzásra kijelölt helyen az elhasznált dohánytermék, illetve a gyufa elhelyezésére nem éghető anyagból készült hamutartót, vagy vízzel telített edényt kell biztosítani. A hamutálat megfelelő rendszerességgel ki kell üríteni. A kiürítést megelőzően meg kell győződni róla, hogy a hamutálban már nincs égő, izzó anyag.

## Raktározás és tárolás

* Helyiségben, építményben és szabadtéren csak az ott folytatott folyamatos tevékenységhez szükséges robbanásveszélyes vagy tűzveszélyes osztályba tartozó anyag tárolható, a jogszabályi előírások maradéktalan betartása mellett.
* A Magyar Zene Háza területén csak a rendeltetésnek megfelelő tevékenységhez szükséges, legfeljebb az alábbiakban meghatározott mennyiségű I-III. tűzveszélyességi fokozatú folyadék és robbanásveszélyes osztályú aeroszol tárolható:
	+ fémszekrényben 20 liter,
	+ robbanásgátló szekrényben 50 liter,
	+ folyadéktárolásra alkalmas tűzálló szekrényben 60 liter.
	+ szekrényeken kívül legfeljebb 5 liter anyagmennyiség tárolható helyiségenként.
* A tárolás területét éghető hulladéktól, továbbá szabadtéren a száraz növényzettől mentesen kell tartani. Szabadtéren kizárólag csak az arra kijelölt területeken megengedett az anyagtárolás. Egyéb helyen történő eseti tároláshoz az intézményvezető engedélye szükséges.
* A villamos berendezés kapcsolója, a közmű nyitó- és zárószerkezetének, a tűzjelző kézi jelzésadójának, a nyomásfokozó szivattyúnak, valamint hő- és füstelvezető kezelőszerkezetének, nyílásainak, továbbá a tűzvédelmi berendezés, felszerelés és készülék hozzáférésének, megközelítésének lehetőségét állandóan biztosítani kell, azokat eltorlaszolni még átmenetileg sem szabad.
* A menekülési útvonalak még átmeneti jelleggel sem szűkíthetők le.
* Az épületek menekülésre számításba vett közlekedőin, lépcsőházaiban robbanásveszélyes és tűzveszélyes osztályba tartozó anyagok nem helyezhetőek el, ott mindennemű tárolás tilos. Ez alól kivételt képeznek a beépített építési termékek és biztonsági jelek, valamint azok az installációk, dekorációk, szőnyegek, falikárpitok és egyéb, nem tárolásra szolgáló tárgyak, amelyek az elhelyezéssel érintett fal vagy a padló felületének szintenként legfeljebb 15%-át fedik le.

## Villamos és világító berendezések

* Csak olyan villamos berendezés használható, amely rendeltetésszerű használata esetén a környezetére nézve gyújtásveszélyt nem jelent.
* A villamos berendezést, eszközt úgy kell elhelyezni, rögzíteni és használni és az éghető anyagoktól olyan távolságot kell megtartani (vagy olyan hőszigetelést kell alkalmazni), hogy a villamos berendezés, eszköz a környezetére tűzveszélyt ne jelentsen.
* A csoportosan elhelyezett villamos kapcsolók és biztosítékok rendeltetését, továbbá ezen kapcsolók ki- és bekapcsolt helyzetét meg kell jelölni.
* A villamos gépet, berendezést és egyéb készüléket a tevékenység befejezése után ki kell kapcsolni. Nem vonatkozik ez az előírás azokra a készülékekre, amelyek rendeltetésükből következően folyamatos üzemre lettek tervezve. (Ebből a szempontból kikapcsolt állapotnak számít az elektronikai, informatikai és hasonló készülékek készenléti állapota is.)
* A villamos gépet, berendezést és egyéb készüléket használaton kívül helyezésük esetén a villamos tápellátásról le kell választani.
* A villamos- és villámvédelmi berendezések tűzvédelmi (szabványossági) felülvizsgálatát 6 évenként el kell végeztetni. A felülvizsgálat megrendeléséért az intézményvezető felelős.

## Fűtőberendezések

* Az épületben távhővel biztosítják a fűtést a hőközponton keresztül.
* Ideiglenes fűtőberendezés használatakor csak engedélyezett típusú, kifogástalan műszaki állapotú fűtőberendezés használható, amely rendeltetésszerű működése során nem okoz tüzet vagy robbanást.
* Ideiglenes fűtőberendezés használatakor a környezetében levő éghető anyag között olyan távolságot kell megtartani, vagy olyan hőszigetelést kell alkalmazni, hogy a fűtőberendezés a legnagyobb hőterheléssel való üzemeltetés mellett se jelenthessen az éghető anyagra gyújtási veszélyt.
* Ideiglenes fűtőberendezés használatára és karbantartására vonatkozó tűzvédelmi követelményeket, a gyártó, vagy a forgalomba hozó köteles meghatározni, a berendezést üzemeltető személy pedig köteles a használati (kezelési) utasításban foglaltakat megtartani, a berendezést annak megfelelően üzemeltetni.

## Szellőztetés, hő-és füstmentesítés

* + Olyan tevékenység, amelynek végzése során robbanásveszély alakulhat ki, csak hatékony szellőztetés mellett végezhető.
	+ A szellőztető rendszer nyílásait eltorlaszolni nem szabad és azokat rendszeresen kell tisztítani. A szellőző rendszereket a gyártói és üzemeltetői előírások szerinti gyakorisággal karban kell tartani.
	+ A természetes és a gépi füstelvezető, légpótló, valamint a füstmentesítést biztosító nyílások nyílászáróinak szabad mozgását folyamatosan biztosítani kell, és e nyílásokat eltorlaszolni tilos. Az erre figyelmeztető tartós, jól észlelhető és olvasható méretű feliratot a nyílászárón vagy a nyílás mellett el kell helyezni.
	+ Az installációk, dekorációk, anyagok nem csökkenthetik a füstelvezetéshez, légpótláshoz szükséges nyílásfelületet, nem korlátozhatják a hő és füst elleni védelem eszközeinek mozgását, működését.

## Beépített tűzjelző berendezés, tűzoltó készülék, felszerelés

* + A beépített tűzjelző berendezést az építmény tulajdonosának állandóan üzemképes állapotban kell tartania.
	+ Az építményekben a kárelhárítás során együttműködő szervek által használt mindenkori rádiótávközlési rendszer vonatkozásában a beltéri kézi rádiós ellátottságot, azaz a kézi rádió berendezés folyamatos működtetéshez szükséges feltételeket az építmény tulajdonosának kell biztosítania.
	+ A nyilvános távbeszélő készülékek mellett, továbbá a távbeszélő alközpontokban – ennek hiányában a létesítmények fővonalú távbeszélő készülékei mellett – a tűzoltóság hívószámát (105) vagy az egységes segélyhívó számát (112) jól láthatóan fel kell tüntetni.
	+ Az üzemeltető a beépített tűzjelző berendezés, beépített tűzoltó berendezés állandó felügyeletét folyamatosan biztosítja:
* kioktatott személyzet jelenlétével abban a helyiségben, ahol a tűzjelző központ jelzéseit megjelenítő készüléket elhelyezték,
* a tűzjelző központ jelzéseinek automatikus átjelzésével a létesítményen belül kialakított állandó felügyeleti helyre.
	+ A berendezés felügyeletét folyamatosan, egy időben ellátó személyek száma legalább két fő abban az esetben, ha a jelzéseket megjelenítő eszköz felügyeletén túl más, a helyiség esetleges elhagyását igénylő feladatuk is van. A két személy közül egynek folyamatosan a jelzéseket megjelenítő eszköz helyiségében kell tartózkodnia.
	+ A berendezés üzemeltetése során biztosítani kell
* a berendezés üzemképes állapotát,
* a jelzések (tűz, hiba) folyamatos felügyeletét, fogadását,
* az üzemeltetői ellenőrzés végrehajtását,
* a felülvizsgálat, karbantartás végrehajtását,
* az üzemképességet fenntartó vagy helyreállító javítást, tisztítást, cserét és
* az üzemeltetéshez szükséges dokumentációt.
	+ A berendezés – közte a tűz- és hibaátjelző – tervszerű, részleges vagy teljes üzemszünetét, a kikapcsolás előtt legalább 5 munkanappal írásban, a 24 órán belül el nem hárítható meghibásodást haladéktalanul telefonon jelezni kell az elsőfokú tűzvédelmi hatóság által meghatározott helyen.
	+ A berendezés tervszerű üzemszünetének, meghibásodásának esetén a biztonsági feltételeket az üzembentartó a helyi kockázatnak megfelelően biztosítja.
	+ A helyi felügyeletet kiváltó átjelzés meghibásodása esetén a berendezés felügyeletéről haladéktalanul gondoskodni kell.
	+ A téves riasztások elkerülése érdekében az érzékelők tűzjellemzőjére hasonlító hatás idejére az adott érzékelő, zóna, vagy zónák kiiktatása akkor lehetséges, ha
* a kiiktatott érzékelő, zóna csak a téves riasztást okozó hatás helyiségében lévő automatikus érzékelők működését korlátozza,
* a kiiktatott érzékelő, zóna a téves riasztást okozó hatás helyiségében lévő kézi jelzésadók működését nem korlátozza,
* a berendezés műszaki kialakítását ismerő szakemberrel a zónakiiktatás körülményei egyeztetve vannak olyan módon, hogy az a létesítéssel, karbantartással, felülvizsgálattal összefüggő jogokat, kötelezettségeket nem sérti és
* az érzékelő, zóna kiiktatásának és visszaállításának körülményei, annak felelősségi köre, az ellensúlyozó intézkedések a Tűzvédelmi Szabályzatban rögzítve vannak.
	+ A tűzoltó készülékek készenléti helyét és típusát az üzemeltetési napló tartalmazza.
	+ A tűzoltó készüléket, tűzoltó-technikai terméket jól láthatóan, könnyen hozzáférhetően, úgy kell elhelyezni, hogy a tűzoltó készülék a legkedvezőtlenebb helyen keletkező tűz oltására a legrövidebb idő alatt felhasználható legyen, és állandóan használható, üzemképes állapotban kell tartani.

# A MAGYAR ZENE HÁZA TEVÉKENYSÉGÉVEL, MŰKÖDÉSÉVEL KAPCSOLATOS TŰZVÉDELMI HASZNÁLATI SZABÁLYOK

## Általános használati szabályok

* + Az építményt, építményrészt, a vegyes rendeltetésű épületet, szabadteret csak a használatbavételi, üzemeltetési, működési és telephelyengedélyben megállapított rendeltetéshez tartozó tűzvédelmi követelményeknek megfelelően szabad használni.
	+ Minden féle tevékenységet csak a tűzvédelmi követelményeknek megfelelő szabadtéren, helyiségben, tűzszakaszban, rendeltetési egységben, építményben szabad folytatni.
	+ A helyiségben, építményben és szabadtéren csak az ott folytatott folyamatos tevékenységhez szükséges anyag és eszköz tartható.
	+ Tűztávolságon belül tárolási tevékenység nem végezhető. Ezen területet a hulladékoktól, száraz aljnövényzettől mentesen kell tartani.
	+ A munkahelyek, közösségi épületek üzemelés alatt álló, személyek tartózkodására szolgáló helyiségeinek kiürítésre számításba vett ajtóit lezárni nem szabad. Ha a tevékenység jellege az ajtók zárva tartását szükségessé teszi - veszély esetére - az ajtók külső nyithatóságát a tűzvédelmi szakhatóság által meghatározott módon biztosítani kell. A belső nyithatóságtól csak akkor lehet eltekinteni, ha azt a rendeltetés kizárja.

## Az irodák, tárgyalók, a kiállító terek és foglalkozások helyiségeinek tűzvédelme

* + A helyiségekben csak az ott folytatott tevékenységhez szükséges anyagok és eszközök tarthatók. Nem szabad éghető anyagokat olyan mennyiségben és módon tárolni, illetőleg azzal olyan tevékenységet folytatni, továbbá olyan tűzveszélyes tevékenységet végezni, amely a rendeltetésszerű használattól eltér, és tűzveszélyt okozhat.
	+ A helyiségekben tűzveszélyes folyadékot még átmenetileg sem szabad tárolni.
	+ A helyiségekben csak a munkáltató vagy az üzemeltető által biztosított, kifogástalan műszaki állapotú elektromos üzemű készülékek, eszközök használhatóak. Bármiféle villamos melegítő berendezést (hősugárzó, főzőlap stb.) csak az intézményvezető tudomásával és engedélyével szabad üzemeltetni.
	+ Az irodai berendezések (számítógép, telefax, fénymásoló stb.) és egyéb elektromos eszközök használati, kezelési utasítását maradéktalanul be kell tartani. Meghibásodás - különösen túlzott melegedés esetén - a készüléket ki kell kapcsolni, a hálózatról le kell választani. A készülékek javítását csak szakember végezheti.
	+ A helyiségekben a világító, illetve villamos berendezéseket és egyéb készülékeket - a folyamatos üzeműek kivételével - a munkaidő befejezésével le kell kapcsolni.
	+ A helyiségeket úgy kell berendezni és használni, hogy a kijárati ajtóhoz vezető közlekedési kiürítési, menekülési útvonalakat teljes szélességben szabadon kell tartani, leszűkíteni még átmenetileg sem szabad.
	+ A tevékenység befejezése után ellenőrizni kell a tűzvédelmi használati szabályok megtartását és a szabálytalanságokat meg kell szüntetni.
	+ A kiállító terek befogadóképessége és annak szabályozása a melléklet szerint.

##  Teakonyha

* + Ételmelegítés, kávé-, teafőzés stb. céljára csak kifogástalan műszaki állapotú, engedélyezett típusú berendezést szabad használni, ügyelni kell a túlhevítés elkerülésére.
	+ A különböző berendezéseket csak a gyártó vagy a forgalomba hozó által meghatározott kezelési, használati utasításban foglaltaknak megfelelően szabad használni.
	+ A bejáratot, közlekedési és menekülő utakat állandóan szabadon kell hagyni, azokat eltorlaszolni, leszűkíteni még átmenetileg sem szabad.
	+ A konyhában gyúlékony anyagot, tűzveszélyes folyadékot tárolni TILOS!
	+ Az elektromos hőfejlesztő berendezések csak az előírásoknak megfelelően, nem gyúlékony kerámialapra helyezve működtethetők, a környezetben lévő éghető anyagoktól olyan távolságra, hogy gyulladási veszélyt azokra ne jelentsenek.
	+ Az elektromos berendezéseket az üzemeltetés során rárakódott szennyeződésektől meg kell tisztítani. A tisztítás a berendezés kihűlt állapotában folyamatosan, de legalább naponta egyszer történjen meg.
	+ A főzés, sütés alkalmával felmelegedett edényt mindig olyan helyre kell tenni ahol a környezetére tűzveszélyt nem jelent.
	+ Elektromos berendezést (kivéve a hűtőszekrényt), készüléket felügyelet nélkül üzemeltetni nem szabad. Meghibásodott elektromos berendezéseket, készülékeket csak szakember javíthat, azokat hibásan üzemeltetni TILOS!
	+ A használat befejeztével a helyiséget tűzvédelmi szempontból át kell vizsgálni, majd szükség szerint áramtalanítani kell.

## Folyosók, közlekedők, előtér

* + A folyosón, közlekedőn, előtérben minden nemű tárolás tilos – még ideiglenes jelleggel is –, kivéve a díszítésre szolgáló, falra akasztható tárgyakat. A közlekedő, előtér kijárati ajtóit teljes szélességben szabadon kell hagyni, szűkíteni még átmenetileg sem szabad. A folyosó, közlekedő, előtér menekülési útjait, kijáratait mindig szabadon kell tartani, sem széket, sem asztalt, sem másmilyen berendezést, tárgyat, ami a menekülési utat leszűkíti, nem lehet elhelyezni.
	+ Az elektromos szekrényeket állandóan zárva kell tartani. A villamos berendezésekre, izzókra, búrákra, armatúrákra dekorációt elhelyezni tilos!
	+ A takarításhoz tűzveszélyes folyadékot használni nem szabad.

## Mosdó, WC

* + Villamos berendezéshez vizes kézzel nyúlni tilos! Villamos berendezéseket használat után áramtalanítani kell, mert tüzet okozhatnak.
	+ A vizes helyiségekben csak a takarításhoz, tisztításhoz szükséges eszközök és felszerelések helyezhetők el, más anyag tárolása tilos.

## Öltözők

* + Az öltözőben dohányzás, nyílt láng használata tilos, melyet jelölni kell a vonatkozó jogszabálynak megfelelően. Az öltözőt a rendeltetésszerű használat szabályai szerint csak öltözködésre és ruhatárolásra szabad használni.
	+ Az öltöző világítására csak szabványos, tüzet nem okozó világítást és villamos szerelést szabad használni. Egyéb, hő fejlesztő berendezést /hősugárzó, kávéfőző [stb./](http://stb.az/) [az](http://stb.az/) öltözőben üzemeltetni TILOS!
	+ A tevékenység, a nap során keletkezett hulladékot szükség szerint, illetve a napi takarítás során el kell távolítani.
	+ Az öltözőben gyúlékony anyagot, tűzveszélyes folyadékot tárolni TILOS!
	+ Az öltözők ajtaját, ha abban emberek tartózkodnak bezárni, zárva tartani TILOS!
	+ A bejáratot, közlekedési és menekülő utakat állandóan szabadon kell hagyni, azokat eltorlaszolni, leszűkíteni még átmenetileg sem szabad.
	+ A fenti tűzvédelmi előírásokat valamennyi állandó, vagy ideiglenes jelleggel foglalkoztatott dolgozó, valamint a telephelyek területén bármilyen céllal tartózkodó, vagy tevékenységet végző valamennyi személy köteles betartani.
	+ A használat befejeztével a helyiséget tűzvédelmi szempontból át kell vizsgálni. Az öltöző tűzvédelméért a helyiséget utoljára elhagyó személy illetve a megbízott helyi vezető a felelős.

## Pihenő

* + A pihenőben az asztalok és székek oly módon legyenek elhelyezve, hogy a kijárat felé vezetően a szabad közlekedést ne akadályozzák.
	+ A pihenő területén tilos tűzveszélyes folyadékokat tárolni vagy elhelyezni.
	+ A helyiségben lévő elektromos fogyasztó készülékeket csak helyhez kötötten szabad használni.
	+ Étkezés végeztével össze kell gyűjteni az étkezés során keletkezett hulladékot, szemetet, éghető anyagokat, amelyeket a kijelölt szeméttárolóba kell elszállítani.
	+ Elektromos berendezések és vezetékek csak hibamentes állapotban használhatók, azok vizes kézzel történő érintése tilos!
	+ Amennyiben a pihenő területén székek és asztalok vannak rendszeresítve, úgy azokat az alábbiak szerint kell használni:
* Az asztalokhoz a hozzájuk megfelelő számú szék helyezhető el.
* Az asztalokat úgy kell elhelyezni, hogy a hozzájuk tartozó székeken helyet foglaló személyek egymástól való távolsága között legalább két személy biztonságos közlekedésére elegendő hely maradjon.
* A pihenőben az asztalok és székek oly módon legyenek elhelyezve, hogy egymás között, s a kijárat felé vezetően a szabad közlekedést ne akadályozzák.

## Orvosi szoba, elsősegélyhely

* + A helyiségben a nyílt láng használata és a dohányzás tilos, az ott folytatott tevékenységet figyelembe véve.
	+ A helyiségben tűzveszélyes folyadékot /sebbenzin/ maximum 5 liter mennyiségben lehet tárolni, gyári csomagolásban, egyidejűleg azonos éghető folyadékból csak egy csomag lehet bontott állapotban.
	+ A tárolást erre a célra rendszeresített szekrényben kell elhelyezni, amely nem éghető anyagból készült és zárható. A rendelés befejezésekor a szekrényen kívül éghető folyadékot tárolni tilos.
	+ Ügyelni kell arra, hogy az éghető anyagok és az éghető folyadékok egymással ne érintkezzenek.
	+ A helyiségben elhelyezett elektromos berendezéseket használat után az elektromos hálózatról le kell választani, illetőleg ki kell kapcsolni.
	+ A helyiségben keletkezett hulladékot csak nem éghető anyagból készült és fedővel ellátott hulladéktárolóban lehet elhelyezni, a rendelés végeztével a közös tárolóba ki kell üríteni.
	+ A helyiségben egyidejűleg maximum hat személy tartózkodhat, ők a helyiséget tűzveszély esetén akadálytalanul el kell, hogy hagyják.
	+ A helyiség tüzelő és fűtő berendezése mellett 1 méter távolságon belül éghető anyagot elhelyezni nem lehet, az ezen kívül elhelyezett tárgyak felületén a hőmérséklet a gyulladási hőmérsékletet nem haladhatja meg.
	+ Az orvosi szoba áramtalanítását a rendelés, illetve a munkavégzés befejezésekor a helyiséget utoljára elhagyó személynek el kell végeznie.

## A raktárak tűzvédelme

* + Az egyes raktárakban tárolható anyagmennyiséget a rendelkezésre álló tárolási terület határozza meg. Tárolni elsősorban az erre kialakított polcokon, állványokon szabad. A polcok közötti területet - belső közlekedési utakat - raktározásra igénybe venni nem szabad.
	+ A polcok, állványok között legalább 0,8 m széles utat kell biztosítani.
	+ A különböző tűzveszélyességi osztályba tartozó anyagok nemenként csoportosítva tárolhatók. A raktárakban robbanásveszélyes anyagokat tárolni nem szabad.
	+ A raktárakban tilos a dohányzás, vagy a nyílt láng használata.
	+ A raktárakban csak a Magyar Zene Háza által folytatott tevékenységhez szükséges anyagok, eszközök tarthatók. A helyiségekben tároláson kívül más tevékenység nem végezhető.
	+ A feleslegessé váló anyagok selejtezéséről, eltávolításáról folyamatosan gondoskodni kell. A helyiségekben keletkezett éghető hulladékot folyamatosan, de legalább naponként el kell távolítani.
	+ A tárolt anyagokat a veszélyes felmelegedéstől óvni kell, a fűtőtestek és az éghető anyagok között legalább 0,5 m távolságot kell tartani.
	+ A raktárakban a világítótesteket, lámpákat védőburával kell ellátni, s azok 0,3 m-es környezetében éghető anyagokat elhelyezni tilos.
	+ A polcokon, állványokon nem tárolható anyagok, áruk a padozaton is tárolhatók, azonban a belső közlekedési utakat legalább 0,8 méter szélességben ekkor is biztosítani kell.
	+ A kijáratokat, közlekedési útvonalakat, tűzoltó készülékeket, fali tűzcsapokat, tűzjelző jelzésadókat, a hő- és füstelvezető rendszer vezérlőelemeit, a beépített tűzoltó berendezések kezelő berendezéseit, a villamos kapcsolószekrényeket, a gépészeti elzáró szerelvényeket állandóan szabadon kell hagyni, megközelíthetőségüket folyamatosan biztosítani kell.
	+ A tűzgátló nyílászárók működését átmenetileg sem szabad akadályozni, a csukódási lehetőségüket folyamatosan biztosítani kell. Ennek megfelelően a nyíló ajtók nyitási zónájában anyagtárolás, eltorlaszolás még átmenetileg sem megengedett. A tűzgátló ajtókat kiékelni tilos!
	+ A tárolásra, raktározásra vonatkozó általános tűzvédelmi szabályokat, előírásokat (lásd Országos Tűzvédelmi Szabályzat, valamint ezen Szabályzat V. fejezete) értelemszerűen alkalmazni kell.

## Gépészeti-és villamos helyiségek tűzvédelme

* + A helyiségek ajtaját állandóan zárva kell tartani, és "Idegeneknek belépni tilos" felirattal kell ellátni.
	+ A helyiségekben idegen - a tevékenységhez nem szükséges - anyagokat elhelyezni még átmenetileg sem szabad.
	+ A helyiségen belül a különböző kapcsolók hovatartozását tartós módon jelölni kell, és a villamos kapcsoló helyiségekben el kell helyezni az elektromos rendszer egyvonalas kapcsolási rajzát is.
	+ A berendezések műszaki biztonsági felülvizsgálatát a gyártó által előírt időközönként kell elvégezni, melyet a Városliget Zrt. Operatív Divíziója végeztet el.

## Rendezvények általános tűzvédelmi szabályai

* + Gondoskodni kell arról, hogy a közönség jelenlétében tartott előadáson, próbán, rendezvényen csak a helyiség befogadó képességének megfelelő jegy, tiszteletjegy, meghívó, stb. kerüljön forgalomba.
	+ A 100 fő feletti nézőtér jellegű elrendezés esetén a székeket egymáshoz vagy a padlószerkezethez rögzítetten kell kialakítani.
	+ Biztosítani kell, hogy a közönség jelenlétében tartott előadásokon, főpróbákon egyéb rendezvényeken a rendezvényért felelős, intézkedésre jogosult felelős személy (ügyelő, produkciós menedzser) kijelölését és jelenlétét.
	+ A helyiségben tilos a dohányzás, és a közvetlen nyílt lánggal járó tűzveszélyes tevékenység.
	+ Csak olyan elektromos és hőhatáson alapuló berendezés használható, amely a környezetétől, éghető anyagoktól, hőálló anyaggal elhatárolt, illetve a környező berendezési tárgyakra tűzveszélyt nem jelent.
	+ A helyiségek bútorokkal, berendezési tárgyakkal történő kialakítását úgy kell megoldani, hogy azok veszély esetén a menekülést ne akadályozzák.
	+ Ajtókat elektromos berendezések kapcsolóihoz, kezelőszerkezeteihez, tűzoltó eszközökhöz vezető utat eltorlaszolni még átmenetileg sem szabad.
	+ Csak olyan rendezvény megtartása engedélyezhető, amely tűzvédelmi szempontból nem jelent veszélyt sem a helyszínen tartózkodókra, sem az épületre.
	+ Pirotechnikai eszközök használata külön jogszabály szerinti engedélyhez kötött.
	+ Ideiglenes színpad felállítása esetén, azt úgy kell kialakítani, hogy elegendő hely álljon rendelkezésre a kijáratok megközelítésre. A színpadon csak az előadáshoz szükséges mennyiségű bútor, kellék stb. tartható. A nem szükséges anyagokat raktárakban kell tartani.
	+ Csak szabványos és hibátlan villamos berendezéseket szabad használni, szerelést, javítást csak szakképzett villanyszerelő végezhet. Az elektromos berendezéseket a portól rendszeresen meg kell tisztítani.
	+ Rendezvények előadások után a rendezvény szervezője által meghatározott személynek kötelessége meggyőződni róla, hogy nem maradt vissza olyan körülmény vagy anyag, ami a későbbiekben tüzet okozhat, vagy tűzveszélyt jelent.
	+ A rendezvények alkalmával olyan rendező személyzetről kell a szervezőnek gondoskodni, akik képesek rendkívüli esemény esetén a szükséges intézkedéseket megtenni. az ott lévőket biztonságos helyre jutását biztosítani. A rendezvényeken közreműködő munkatársaknak ismernie kell a menekülési lehetőségeket, a tűzoltó készülékek, tűzvédelmi műszaki megoldások helyét és használatát, a közmű kapcsolók helyét és működését, a tűzjelzés szabályait.
	+ A téves riasztások elkerülése érdekében az érzékelők tűzjellemzőjére hasonlító hatás idejére az adott érzékelő zóna vagy zónák kiiktatása akkor lehetséges, ha a kiiktatott érzékelő zóna csak a téves riasztást okozó hatás helyiségében lévő automatikus érzékelők működését korlátozza, és a kiiktatott érzékelőzóna a téves riasztást okozó hatás helyiségében lévő kézi jelzésadók működését nem korlátozza.
	+ **Érzékelő zóna kiiktatása (koncertterem, előadóterem)**
		- Az érzékelő zóna kiiktatása akkor lehetséges, ha az – érzékelő tűzjellemzőjére hasonlító hatást kiváltó (pl. füstgép) - tevékenység idejére a rendezvény lebonyolításáért felelős személye erre határozott utasítást ad a biztonsági szolgálat aktuális váltásvezetőjének (továbbiakban: váltásvezető). A tűzjellemző hasonlító hatás megszűnése (tiszta légállapot elérése) után, a rendezvény lebonyolításáért felelő személy jelzésére a biztonsági szolgálatnak vissza kell élesítenie a kiiktatott érzékelőket.
		- Az érzékelők kiiktatását és visszakapcsolását minden esetben írásban rögzíteni kell az üzemeltetési naplóban.
	+ **Az érzékelő zóna kiiktatásának/visszakapcsolásának menete (koncertterem, előadóterem):**
		- Az ügyelő (távollétében a produkciós menedzser vagy az Intézmény által meghatározott rendezvény lebonyolításáért felelős személy) kéri a biztonsági szolgálat váltásvezetőjét a szükséges zónák kikapcsolására;
		- A kérést a váltásvezető a tűzjelző berendezés naplójában rögzíti, és ezzel egyidőben a kérő aláírja a naplót.
		- A feljegyzés tartalmazza a kikapcsolás időpontját (óra,perc), a zónák azonosító számát, valamint a kikapcsolást kérő személy olvasható nevét és aláírását;
		- A rendezvény végezetével (de legkésőbb 1 órával a rendezvény után) az ügyelő (távollétében a produkciós menedzser vagy az Intézmény által meghatározott rendezvény lebonyolításáért felelős személy) kérésére a váltásvezető visszakapcsolja az érzékelőket, és ennek időpontját, valamint a kérő személy olvasható nevét a dokumentálja a tűzjelző berendezés naplóban.
	+ **Az előzőktől eltérő érzékelő zóna tervezett kiiktatásáról** Intézmény köteles előzetesen, - de legkésőbb 48 órával az érzékelő zóna kiiktatása előtt – e-mailben tájékoztatni a Vagyonkezelő tűz- és munkavédelmi felelősét, a biztonsági felelősét, a vagyonvédelmi vezetőt, valamint a biztonsági szolgálatot.
	+ Abban az esetben, amennyiben az érzékelő zóna kiiktatásáról az Intézmény – az idő rövidsége miatt - nem tudott előzetes tájékoztatást adni, úgy a biztonsági szolgálat kizárólag a vagyonkezelő képviselőjének szóbeli vagy írásbeli engedélye alapján iktathatja ki az érzékelő zónákat!

## Épületen belüli kiemelt zenés-táncos rendezvények tűzvédelmi előírásai

* + Zenés, táncos rendezvény csak rendezvénytartási engedély (a továbbiakban: engedély) birtokában tartható.
	+ Az engedély nem mentesíti az engedély jogosultját a tevékenység végzéséhez, illetve a meghatározott termékek forgalmazásához szükséges további, külön jogszabályban meghatározott feltételek teljesítése alól. Az engedély iránti kérelem a kereskedelmi tevékenységek végzésének feltételeiről szóló jogszabály szerinti működési engedély iránti kérelemmel, valamint bejelentéssel együtt is benyújtható.
	+ Az engedélyt a zenés, táncos rendezvény helye szerinti települési, Budapesten a kerületi önkormányzat jegyzője, a Fővárosi Önkormányzat által közvetlenül igazgatott terület tekintetében a fővárosi főjegyző (a továbbiakban: jegyző) adja ki. Az engedély iránti kérelem elbírálásának ügyintézési határideje 20 nap.
	+ A zenés, táncos rendezvény gyakoriságáról, megtartásának napjairól, kezdésének és befejezésének időpontjáról szóló nyilatkozatnak, a biztonsági tervnek és a tűzriadó tervnek a zenés, táncos rendezvény helyszínén a vendégek számára látható, hozzáférhető helyen történő elhelyezéséért, valamint az elektronikus tájékoztatásra szolgáló honlapján való közzétételéért az üzemeltető és a szervező felel.
	+ A zenés, táncos rendezvény szervezője gondoskodik elsősegély nyújtására képzett személyzet helyszíni jelenlétéről.
	+ A zenés, táncos rendezvény biztosítását a zenés, táncos rendezvény és a helyszín jellegzetességeihez, valamint a helyszín befogadóképességéhez igazodó számú biztonsági személyzet végzi.
	+ Ha a jóváhagyott biztonsági tervben a biztonsági személyzet létszáma a tíz főt eléri, akkor a biztonsági személyzet legalább egy tagja biztonságszervező, legalább három tagja személy- és vagyonőr kell legyen.
	+ A rendezvény szervezője, illetve a biztonsági személyzet tagja a képzettségét igazoló okiratot vagy annak másolatát a zenés, táncos rendezvény ideje alatt köteles magánál tartani és hatósági ellenőrzés esetén felmutatni.

## Szabadtéri rendezvények általános tűzvédelmi szabályai

* + Szabadtéri rendezvény veszélyeztetett területéről a gyors és biztonságos menekülés, menekítés érdekében menekülési lehetőséget kell biztosítani. Külső szervező általi rendezvénynél a szervezőt terheli a biztonsági terv elkészítése és a jogszabályi előírások betartása
	+ A szabadtéri rendezvény területén a menekülés irányát – a napnyugta utáni időszakban is látogatható rendezvény esetén – világító menekülési biztonsági jelekkel kell jelölni. A jelölések láthatóságát oly módon kell biztosítani, hogy a résztvevők számára a szabadtéri rendezvény területének bármely pontjáról, annak teljes időtartama alatt legalább egy jelölés látható és felismerhető legyen. A jelölések, biztonsági jelek legkisebb mérete 1200 x 600 mm.
	+ A napnyugta utáni időszakban is látogatható rendezvény területén a közlekedési útvonalak megvilágítását biztosítani kell.
	+ A szabadtéri rendezvény területének minden pontjáról a kiüríthetőséget – a várható legnagyobb létszámot alapul véve – biztosítani kell oly módon, hogy az adott pont 40 méteres körzetét az ott tartózkodók 4 percen belül maradéktalanul el tudják hagyni.
	+ A rendezvényen a menekülésben korlátozott személyek számára a menekülés, menekítés lehetőségét biztosítani kell.
	+ A szabadtéri rendezvény területén menekülésre figyelembe vett útvonal szabad szélessége a biztonsági terv szerinti szélességű legyen.
	+ Szabadtéri rendezvények menekülésre figyelembe vett útvonalán nyílt lánggal járó megvilágítás nem alkalmazható.
	+ A szabadtéri rendezvény alatt a rendezvény és a helyszín jellegzetességeihez, a résztvevők menekülési képességeihez, valamint a helyszín befogadóképességéhez igazodó számú biztonsági személyzetet, de legalább minden megkezdett 200 fő résztvevőre 1 főt kell biztosítani, melynek meglétéért a rendezvény szervezője felel.
	+ Ha a szabadtéri rendezvény területén telepítenek legalább 2 méter képátlóval rendelkező kivetítőt, azon a rendezvény területének menekülésre figyelembe vett útvonalait, biztonsági tájékoztató pontjait be kell mutatni legalább a rendezvény, koncert megkezdése előtt, szünetében és a végén.
	+ Ha önkéntes vállalás útján legalább 2 méter képátlóval rendelkező kivetítőt nem telepítenek a rendezvény területén, akkor a hangosító rendszeren, berendezésen vagy villamos hálózattól független hangosító eszközön keresztül kell megtenni a szükséges tájékoztatást, kiegészítve a tűz- vagy káresemény bekövetkezésekor szükséges teendők ismertetésével.
	+ A hangosító rendszert és a villamos hálózattól független hangosító eszközöket a pánikhelyzet kialakulásának megakadályozására, a menekülők informálására, mozgásuk irányítására késedelem nélkül alkalmazni kell.
	+ Szabadtéri rendezvény hangosítását úgy kell megoldani, hogy a tervezett – a rendezvényen résztvevők számára kialakított – terület bármely pontján hallható legyen a rendezvény alatt.
	+ A szabadtéri rendezvény megközelítésére és annak területén a tűzvédelmi hatósággal egyeztetett, a tűzoltó gépjárművek közlekedésére alkalmas utat kell biztosítani.
	+ A színpad alatt tárolni, raktározni tilos, ott csak a funkció ellátásához legszükségesebb eszközök, berendezések lehetnek, melyek elhelyezésének módjával biztosítani kell a tűzoltó készülékkel történő, késedelem nélküli beavatkozás lehetőségét.
	+ A szabadtéri rendezvény ülőhelyekkel tervezett nézőterén – a padok kivételével – csak a padlóhoz, a talajhoz vagy egy-egy soron belül egymáshoz rögzített ülőhelyekkel alakítható ki. Az ülőhelyeket úgy kell elrendezni és a menekülésre tervezett útvonalakat úgy kell kialakítani, hogy az útvonalak hossza ne haladja meg a széksorok között haladva a 15 métert, sík emelkedőn és lejtőn, valamint vízszintesen haladva a 45 métert.
	+ Szabadtéri rendezvényen
		- a színpad védelmére minden megkezdett 50 m2 után 1 db 34A teljesítményű,
		- az öltözők, raktárak védelmére minden megkezdett 50 m2 után 1 db 34A teljesítményű,
		- a vendéglátó és kereskedelmi egységek védelmére minden megkezdett 100 m2 után 1 db 34A, 183B C teljesítményű tűzoltó készüléket kell készenlétben tartani.
	+ A szabadtéri rendezvényekre a vonatkozó tűzvédelmi előírásokat, biztonsági intézkedéseket – a zenés, táncos rendezvények működésének biztonságosabbá tételéről szóló kormányrendelet szerinti zenés, táncos rendezvények kivételével – a rendezvény szervezője köteles írásban meghatározni és a rendezvény kezdetének időpontja előtt tíz nappal azt tájékoztatás céljából az illetékes elsőfokú tűzvédelmi hatóságnak eljuttatni.
	+ A rendezvény szervezője gondoskodik a rendezvény megkezdése előtt, annak folyamán feladatot ellátó személyek dokumentált tűzvédelmi oktatásáról, melyet a rendezvény teljes időtartama alatt a helyszínen kell tartani.
	+ A tűzvédelmi előírásokat, biztonsági intézkedéseket tartalmazó dokumentációt a rendezvény szervezőjének a szabadtéri rendezvényt vagy annak megszüntetésének bejelentését követően legalább egy évig meg kell őriznie.

# DOHÁNYZÓ HELYEK KIJELÖLÉSE

* + A dohányzás számára kijelölt helyek kivételével nem szabad dohányozni, elektronikus cigarettát vagy dohányzást imitáló elektronikus eszközt használni:
		- közforgalmú intézménynek a nyilvánosság számára nyitva álló helyiségeiben,
		- közösségi közlekedési eszközön,
		- munkahelyen,
		- közterületnek minősülő
			* a gyalogosforgalom számára nyitva álló aluljárókban és egyéb, zárt légterű közforgalmú közlekedő összekötő terekben, valamint közterületi játszótereken, továbbá a játszóterek külső határvonalától számított 5 méteres távolságon belül,
	+ Nem jelölhető ki dohányzóhely:
		- közforgalmú intézmények zárt légterű helyiségeiben,
		- munkahelyek zárt légterű helyiségeiben,
		- helyi közforgalomban közlekedő közösségi közlekedési eszközön, helyiérdekű vasúton, menetrend alapján belföldi helyközi közforgalomban közlekedő autóbuszon, valamint menetrend szerint közlekedő személyszállító vonaton.
	+ Dohányzóhely - a szórakoztató, vendéglátó szolgáltatást nyújtó közforgalmú intézmények kivételével - a közforgalmú intézmény bejáratától számított 5 méteres távolságon belül nem jelölhető ki.
	+ A szórakoztató, vendéglátó szolgáltatást nyújtó közforgalmú intézmények esetében a dohányzóhelyet a bejárattól számított 5 méteres távolságon belül abban az esetben lehet kijelölni, ha az intézmény területén a nyílt légterű dohányzóhely kijelölésének feltételei a bejárattól számított 5 méteres távolságon kívül nem állnak fenn.

# A TŰZVÉDELMI MŰSZAKI MEGOLDÁSOK ELLENŐRZÉSÉVEL, KARBANTARTÁSÁVAL, FELÜLVIZSGÁLATÁVAL KAPCSOLATOS ELŐÍRÁSOK

## Általános rendelkezések

* + A Városliget Zrt Üzemeltetési Igazgatósága, (továbbiakban mint **üzemeltető**) gondoskodik a tűzvédelmi műszaki megoldások (tűzvédelmi berendezés, rendszer, készülék, szerkezet, egyéb rendszer) üzemeltetői ellenőrzéséről, illetve szakcég bevonásával az időszakos felülvizsgálatáról, karbantartásáról a mellékletben foglalt táblázatban meghatározott módon és gyakorisággal, valamint a javításáról szükség szerint.
	+ Az üzemeltetői ellenőrzés, az időszakos és a rendkívüli felülvizsgálat, a karbantartás és a javítás során figyelembe kell venni az érintett műszaki megoldás gyártójának vonatkozó előírásait.
	+ Az üzemeltetői ellenőrzések, az időszakos felülvizsgálatok, a karbantartások és a javítások végrehajtóit a Városliget Zrt. Üzemeltetési Igazgatóság bízza meg. A munka elvégzését annak végrehajtói kötelesek írásban, az üzemeltetési naplóban dokumentálni.
	+ A tűz- és munkavédelmi előadó az üzemeltetői ellenőrzések, az időszakos felülvizsgálatok, a karbantartások és a javítások végrehajtását rendszeresen ellenőrizni.
	+ Az üzemeltető a működőképességet kedvezőtlenül befolyásoló körülmény esetén köteles a tűzvédelmi műszaki megoldás rendkívüli felülvizsgálatáról és a hibák kijavításáról az annak elvégzésére okot adó körülmény vagy hiányosság tudomására jutása után mielőbb, de legfeljebb 10 munkanapon belül gondoskodni. Azonnali intézkedés szükséges, ha
	+ az érintett műszaki megoldás nem töltötte be tűzvédelmi rendeltetését tűzeset, tűzriadó gyakorlat vagy egyéb esemény során,
	+ az érintett műszaki megoldás nem alkalmas a tűzvédelmi rendeltetésének megfelelő működésre,
	+ tűz- vagy robbanásveszélyt okozó hiba áll fenn.
	+ Az üzemeltetői ellenőrzések, az időszakos felülvizsgálatok, a karbantartások végrehajtói kötelesek a megállapított hibákról az intézményvezetőt haladéktalanul értesíteni és a javításról a hiba súlyosságától függő időn belül, az intézményvezető utasításának megfelelően gondoskodni.
	+ Az üzemeltető a felülvizsgálat, karbantartás, javítás idején csökkenő védelmi szintet alkalmas megoldásokkal ellensúlyoznia kell. Az ellensúlyozás keretében a tűz-és munkavédelmi előadó javaslatát is figyelembe véve megfelelően
	+ a vonatkozó műszaki követelményben foglalt megoldást alkalmaz,
	+ felfüggeszti az üzemelést, használatot, tevékenységet a védelmi szint helyreállásáig,
	+ azonos védelmi szintet biztosító tartalék műszaki megoldásokat helyez készenlétbe vagy
	+ a tűzvédelmi hatósággal előzetesen egyeztetett más megoldást alkalmaz.
	+ Az ellenőrzéseket, karbantartásokat a hatályos „Ellenőrzés, felülvizsgálat, karbantartás TVMI 12.5:2022.06.13” alapján kell végrehajtani.

## Üzemeltetői ellenőrzés általános szabályai

Fogalom meghatározások:

**Üzemeltetői ellenőrzés:** az üzemeltetői ellenőrzést végző személy vagy az üzemeltető által írásban megbízott jogi személy által végzett, az érintett műszaki megoldás működőképességéről való, jellemzően szemrevételezéses meggyőződés és annak írásban történő dokumentálása;

**Üzemeltetői ellenőrzést végző személy:** az üzemeltető által megbízott vagy kijelölt személy, aki végrehajtja az üzemeltetői ellenőrzést;

* + Az üzemeltetői ellenőrzést végző személynek rendelkeznie kell az ellenőrzés megfelelő végrehajtásához szükséges ismeretekkel és az üzemeltető által kiállított, erre vonatkozó írásbeli meghatalmazással.
	+ Az üzemeltetői ellenőrzést végző személy az ellenőrzés során

*a)* vizsgálja az időszakos felülvizsgálat és a karbantartás esedékességét,

*b)* szemrevételezéssel, és ha e rendelet előírja, gyakorlati próbával ellenőrzi az érintett műszaki megoldás működőképességét,

*c)* az ellenőrzés elvégzését, megállapításait az ellenőrzés helyszínén annak időtartama alatt írásban dokumentálja és

*d)* a működőképességet kedvezőtlenül befolyásoló körülményt és a működésképtelenség megállapítását az üzemeltetőnek az ellenőrzés befejezését követően azonnal írásban jelzi.

* + Az üzemeltetői ellenőrzés magába foglalja az érintett műszaki megoldás

*a)* kijelölt telepítési, beépítési helyen való elhelyezéséről,

*b)* sértetlen állapotáról,

*c)* észlelhetőségéről és hozzáférhetőségéről,

*d)* működtető eszközének, jelöléseinek, feliratainak észlelhetőségéről és helyességéről,

*e)* működőképessége szempontjából lényeges kijelzők, állapotjelzések alapján a műszaki megoldás állapotáról és

*f)* működőképességét, működését kedvezőtlenül befolyásoló szennyeződés vagy környezeti körülmények jelenlétéről való szemrevételezéses meggyőződést.

* + Az üzemeltetői ellenőrzés kiváltható automatikus ellenőrzéssel, ha az automatikus ellenőrző rendszer

*a)* az üzemeltetői ellenőrzést végző személy feladatát az előírt gyakorisággal ellátja és

*b)* az ellenőrzés elvégzését és eredményét hatósági ellenőrzés során bemutatható formában dokumentálja.

## Felülvizsgálat általános szabályai

Fogalom meghatározások:

**Felülvizsgálat:** a jogosult személy által végzett mindazon intézkedések, tevékenységek összessége, amelyek célja az érintett műszaki megoldás működőképességéről, hatékonyságáról, az üzemeltetői ellenőrzés, a karbantartás és a javítás megtörténtéről való meggyőződés, valamint ezek írásban történő dokumentálása;

**Jogosult személy:**az üzemeltető által megbízott vagy az üzemeltető által kijelölt, a szükséges szakképesítéssel és ismeretekkel, eszközökkel, tapasztalattal, jogosultsággal rendelkező személy, aki végrehajtja az időszakos felülvizsgálatot.

* + A jogosult személy az időszakos felülvizsgálat során

*a)* vizsgálja az előírt üzemeltetői ellenőrzés, a karbantartás megtörténtét, dokumentálását, szükségességét,

*b)* szemrevételezéssel, gyakorlati próbával, szükség szerint megbontással, szét- és összeszereléssel, méréssel és a mérési eredmények értékelésével meggyőződik a működőképességről és a hatékonyságról,

*c)* a felülvizsgálat elvégzését, megállapításait írásban dokumentálja és

*d)* a működőképességet, hatékonyságot kedvezőtlenül befolyásoló körülményt és a működőképesség vagy a hatékonyság hiányának megállapítását az ellenőrzés befejezését követően azonnal az üzemeltetőnek írásban jelzi.

* + A jogosult személy a rendkívüli felülvizsgálat során elvégzi az időszakos felülvizsgálatot, amelynek keretében vizsgálja az érintett műszaki megoldás működésképtelenségét vagy nem megfelelő működését kiváltó okokat, körülményeket is. A rendkívüli felülvizsgálat elvégzését írásban dokumentálja és az üzemeltetőnek 1 példányt annak elvégzése után a helyszínen átad vagy 5 munkanapon belül részére megküld.

## Karbantartás általános szabályai

Fogalom meghatározások:

**Karbantartás, javítás:** mindazon intézkedések, tevékenységek összessége, amelyek célja az érintett műszaki megoldás működőképességének, hatékonyságának biztosítása, meghibásodásának megelőzése, és szükség esetén a tűzvédelmi műszaki rendszerek, eszközök, gépek berendezések, felszerelések, javítása, cseréje és pótlása valamint ezek dokumentálása.

**Jogosult személy:**az üzemeltető által megbízott vagy az üzemeltető által kijelölt, a szükséges szakképesítéssel és ismeretekkel, eszközökkel, tapasztalattal, jogosultsággal rendelkező személy, aki végrehajtja a karbantartást.

A jogosult személy a karbantartás során

*a)* vizsgálja az előírt üzemeltetői ellenőrzés, az időszakos felülvizsgálat megtörténtét, dokumentálását, szükségességét,

*b)* elvégzi a gyártó által előírt karbantartási feladatokat,

*c)* a karbantartás elvégzését, megállapításait írásban dokumentálja,

*d)* a működőképességet, hatékonyságot kedvezőtlenül befolyásoló körülményt, és a működőképesség vagy a hatékonyság hiányának megállapítását az üzemeltetőnek az ellenőrzés helyszínén annak időtartama alatt írásban jelzi és

*e)* indokolt esetben az üzemeltetőnek javaslatot tesz a karbantartás gyakoriságának sűrítésére.

## Tűzoltó készülékek ellenőrzése és karbantartása

Ellenőrzés

Az üzemeltető negyedévente ellenőrzi, hogy a készenlétben tartott tűzoltó készülék

*a)* az előírt készenléti helyen van-e,

*b)* rögzítése biztonságos-e,

*c)* látható-e,

*d)* magyar nyelvű használati utasítása a tűzoltó készülékkel szemben állva olvasható-e,

*e)* használata nem ütközik-e akadályba,

*f)* valamennyi nyomásmérő vagy jelző műszerének jelzése a működési zónában található-e,

*g)* hiánytalan szerelvényekkel ellátott-e,

*h)* fém vagy műanyag plombája, zárópecsétje, karbantartást igazoló címkéje, a karbantartó szervezet OKF azonosító jele sértetlen-e,

*i)* karbantartása esedékes-e,

*j)* készenléti helyét jelölő biztonsági jel látható, felismerhető-e és

*k)* állapota kifogástalan, üzemszerű-e.

* + Ha az ellenőrzést végző a fenti ellenőrzés során hiányosságot észlel, gondoskodik annak megszüntetéséről.

Karbantartás

* + Az üzemeltető gondoskodik a készenlétben tartott tűzoltó készülékek mellékletben foglalt táblázatban meghatározott időközönkénti karbantartásáról, a részben vagy teljesen kiürült, kiürített tűzoltó készülékek újratöltéséről.
	+ A tűzoltó készülék karbantartását - szerződés alapján - a jogszabályi feltételeknek megfelelő, a hatóság által nyilvántartásba vett cég végzi, mely, felelős azért, hogy a tűzoltó készülékek karbantartását az arra vonatkozó, érvényes tűzvédelmi szakvizsga-bizonyítvánnyal rendelkező karbantartó személyek végezzék.

Üzemeltetési napló

* + A tűzoltó készülékekről az üzemeltetési vezető az általa végzett ellenőrzésekről, valamint a tűzoltó készülék karbantartásokról tűzvédelmi üzemeltetési naplót vezet, mely tartalmazza

*a)* a létesítmény nevét és címét,

*b)* a tűzoltó készülékek típusjelét,

*c)* a tűzoltó készülékek egyértelmű azonosítását készenléti hely vagy a tűzoltó készülék gyártási száma megadásával,

*d)* a tűzoltó készülékek ellenőrzésének vagy karbantartásának fokozatát (készenlétben tartó általi ellenőrzés, alapkarbantartás, középkarbantartás, teljes körű karbantartás) és dátumát,

*e)* a tűzoltó készülékek ellenőrzését vagy karbantartását végző személy nevét és aláírását.

## Tűzoltó-vízforrások ellenőrzése, felülvizsgálata és karbantartása

Általános feladatok

* + A tűzoltó-vízforrások üzemképességéről, megközelíthetőségéről, fagy elleni védelméről, az előírt rendszeres ellenőrzések, karbantartások, javítások és nyomáspróbák elvégeztetéséről az intézményvezető gondoskodik.
	+ A felülvizsgálatot a tűzoltó-vízforrások felülvizsgálatára vonatkozó érvényes tűzvédelmi szakvizsga-bizonyítvánnyal rendelkező cég munkatársa végzi.
	+ A tűzoltóvízforrások felülvizsgálata során a felülvizsgálatot végző személy minden esetben

*a)* megvizsgálja

*aa)* a tűzoltó-vízforrások jelzőtábláinak meglétét, adatainak helyességét és épségét,

*ab)* az előírt feliratok, jelzések meglétét, olvashatóságát,

*ac)* a (szabadtéri) tűzoltóvízforrásoknak az év minden szakában tűzoltógépjárművel történő megközelíthetőségét, a szerelvények hozzáférhetőségét, a szerelvények és a tartozékok rendeltetésszerű használhatóságát,

*ad)* a korrózió elleni védelem épségét,

*b)* elvégzi

*ba)* a vízhálózatról működő tűzoltóvízforrások esetében a hálózat átöblítését a mechanikai szennyeződésektől mentes víz megjelenéséig és

*bb)* a korrózióvédelem sérülése esetén az üzemben tartásért felelős szervezet írásbeli értesítését.

* + A felülvizsgálat alapján feltárt hiányosságok megszüntetéséről – a felülvizsgáló jelzése alapján - az üzemeltető gondoskodik, szüksége szerint a meghibásodott tűzoltóvízforrások és azok szerelvényeinek javítására, szükség esetén cseréjére azonnal intézkedve.

## A fali tűzcsap-szekrények felülvizsgálata

Félévenkénti felülvizsgálat

* + A fali tűzcsap szerelvényszekrények és szerelvényei, tartozékai legalább félévenkénti felülvizsgálatáról az üzemeltető gondoskodik.
	+ A félévenkénti felülvizsgálat a 7.1. pontban meghatározott általános feladatokon túl kiterjed arra, hogy

*a)* a szerelvényszekrény kielégíti-e a vonatkozó műszaki követelmény előírásait,

*b)* a szerelvényszekrény elhelyezkedése jól láthatóan jelölt-e,

*c)* a fali felfüggesztés esetén a felfüggesztő szilárd és a célnak megfelelő-e,

*d)* a szerelvényszekrény sérülésmentes, ajtaja szabadon nyitható-e,

*e)* az előírt szerelvények, tartozékok megtalálhatók-e,

*f)* a szerelvények, tartozékok rögzítettek-e és

*g)* van-e megfigyelhető hiányosság, korrózió okozta vagy egyéb károsodás akár a szerelvényszekrényen, akár a benne lévő szerelvényeken, tartozékokon.

* + A felülvizsgálatot végző karbantartó ellenőrzi a tárolt szerelvények, tartozékok és a szerelvényszekrény sérülésmentességét, a tartozékként elhelyezett vízzáró lapos tömlőket áthajtogatja, az áthajtogatás során szemrevételezéssel ellenőrzi a tömlő állapotát és a korrodált vagy sérült szerelvényről, tartozékról írásban értesíti az üzemben tartásért felelős szervezetet.

Évenkénti, teljes körű felülvizsgálat, karbantartás

* + A fali tűzcsap szerelvényszekrények és szerelvényei, tartozékai évenként teljes körű felülvizsgálatáról - szerződés alapján – arra jogosult cég gondoskodik, tűzoltó-vízforrások felülvizsgálatára vonatkozó érvényes tűzvédelmi szakvizsga-bizonyítvánnyal rendelkező munkatársával.
	+ Az éves teljes körű felülvizsgálat során az előzőekben meghatározott általános feladatokon és a féléves feladatokon felül a felülvizsgálatot végző személy ellenőrzi az OTSZ-ben meghatározott feltételeket, elvégzi a gyártó által előírt karbantartásokat és a vizsgálat során nem megfelelőnek minősített szerelvényekről, tartozékokról írásban értesíti az üzemeltetőt.

## Föld feletti tűzcsapok felülvizsgálata

Félévenkénti felülvizsgálat

* + A föld feletti tűzcsapok legalább félévenkénti felülvizsgálatáról az üzemeltető gondoskodik.
	+ A félévenkénti felülvizsgálatot a gyártó előírásai és az előzőekben meghatározottak alapján kell felülvizsgálni.

Évenkénti, teljes körű felülvizsgálat

* + A föld feletti tűzcsapok évenkénti, teljes körű felülvizsgálatáról - szerződés alapján – arra jogosult cég gondoskodik, tűzoltó-vízforrások felülvizsgálatára vonatkozó érvényes tűzvédelmi szakvizsga-bizonyítvánnyal rendelkező munkatársával.
	+ A föld feletti tűzcsapok éves teljes körű felülvizsgálata során a féléves felülvizsgálat feladatain felül a felülvizsgálatot végző személy ellenőrzi

a) a csonkkapcsok állapotát, rögzítettségét,

b) a tömítések épségét, állapotát,

c) a kupakkapcsok állapotát, szerelhetőségét,

d) tömítéssel ellátott kupakkapocsnál a tömítés épségét, állapotát,

e) az elveszés elleni biztosítás meglétét,

f) a biztonsági ház, házak állapotát, nyithatóságát, zárhatóságát,

g) a kupakkapcsok levétele után a tűzcsapszelep működtetésével a tűzcsap üzemképességét,

h) a tűzcsapban mérhető statikus nyomást,

i) a tűzcsap kifolyási nyomását 200 mm2 kiáramlási keresztmetszetnél vagy a tűzcsap vízhozamát és

j) a víztelenítő rendszer működését.

## Beépített tűzjelző és oltó berendezés ellenőrzése, karbantartása és felülvizsgálata

**Általános feladatok**

* + Az üzemeltető biztosítja a beépített tűzjelző berendezés biztonságos és hatékony üzemeltetését, ellenőrzi a berendezés megfelelő működésének, a személyi, környezeti és műszaki feltételeit.
	+ A beépített tűzjelző berendezés kezelését csak annak működésére a berendezés karbantartója által – dokumentáltan - kioktatott személy végezheti.
	+ A felülvizsgálat és karbantartás során minden, a gyártó által előírt vizsgálatot és próbát el kell végezni.
	+ Az ellenőrzés, a felülvizsgálat, karbantartás során tapasztaltakat az üzemeltetési naplóban rögzíteni kell. A berendezés működésével, működőképességével kapcsolatban tett észrevételeket, javaslatokat az érintettek – a tűzjelző központ felügyeletét ellátó, az ellenőrzéssel megbízott, a felülvizsgálatot, karbantartást végző személy –, ha azok további intézkedést igényelnek, írásban jelzik az üzemeltető felé.
	+ Az üzemeltetés, felülvizsgálat vagy karbantartás során jelentkező hibákat haladéktalanul ki kell javítani. A javításra az üzemeltető köteles intézkedni.

**Üzemeltetési napló**

* + A beépített tűzjelző és beépített tűzoltó berendezés üzemeltetéséről és karbantartásáról naplót kell vezetni, mely tartalmazza

*a)* a berendezés főbb adatait,

*b)* a kezelők nevét,

*c)* az üzemeltetői ellenőrzések időpontját és megállapításait,

*d)* azt, hogy a karbantartás milyen specifikáció alapján történt,

*e)* az észlelt és kijavított hibákat,

*f)* a beépített tűzjelző és beépített tűzoltó berendezés működésbe lépését és okát, valamint a meghibásodás időpontját (óra, perc),

*g)* a ki- és bekapcsolás időpontjait (nap, óra, perc) és

*h)* az ellenőrzést, karbantartást végző szervezet, személy nevét, aláírását, elérhetőségét.

* A naplót az utolsó bejegyzéstől számított legalább öt évig – az irattárban - meg kell őrizni.
* A napló vezetését csak a beépített tűzjelző és beépített tűzoltó berendezés működésére kioktatott személyek végezhetik.
* A beépített tűzjelző és beépített tűzoltó berendezés kezelési utasítását és az üzemeltetési naplót meg kell őrizni és a hatóság részére ellenőrzéskor be kell mutatni.
* A beépített tűzjelző és beépített tűzoltó berendezés üzemeltetéséről és karbantartásáról naplót a berendezések mellett kell tartani!

## Tűzjelző berendezés ellenőrzése

**Napi ellenőrzés**

* + A beépített tűzjelző berendezés központja és/vagy a távkijelző, távkezelő egység felügyeletével és kezelésével megbízott személy (biztonsági szolgálat tagja) a berendezés működésének vizsgálata kapcsán naponta ellenőrzi, hogy

*a)* ha a rendszer nincs nyugalmi helyzetben, akkor a kijelzett hibát az üzemeltetési naplóba bejegyezték-e, és, ha a hiba szakképzett beavatkozást igényel – nem a hálózat időleges kimaradásáról van szó –, értesítették-e a karbantartót,

*b)* az előző nap bejegyzett hibára történt-e megfelelő intézkedés,

*c)* a tűzjelző központ valamennyi állapotjelzője működik-e.

* + Az ellenőrzés célja, hogy megállapítást nyerjen a belső hangjelző, a központ fényjelző és információ-kijelzői megfelelően működik-e.
	+ Az ellenőrzés a gyártó által javasolt módon történik.

Háromhavonkénti ellenőrzés

* + Az üzemeltető háromhavonta ellenőrzi:

*a)* a napi ellenőrzések megtörténtét,

*b)* hogy történtek-e az épület használatában, technológiájában, kialakításában olyan változások, amelyek befolyásolják a tűzjelző berendezés működését, különösen az automatikus érzékelők érzékelési képességét, a kézi jelzésadók hozzáférhetőségét, a hangjelzők hallhatóságát és

*c)* hogy a jelzések beazonosítására vonatkozó kimutatások, rajzok rendelkezésre állnak-e, a grafikus megjelenítő eszköz üzemképes-e,

*d)* hogy a nyomtatók működéséhez szükséges eszközök, anyagok (papír festék, festékszalag) rendelkezésre állnak-e.

* + Az ellenőrzést a háztechnikusok, a létesítmény felelős és a tűz- és munkavédelmi előadó végzi.

**Tűzjelző berendezés féléves rendszeres felülvizsgálata és karbantartása**

* + Tűzjelző berendezések esetében a féléves rendszeres felülvizsgálat és karbantartás során - szerződés alapján - a felülvizsgálatra és karbantartásra jogosult cég munkatársának feladata, hogy

*a)* ellenőrizze a tűzjelző berendezés (távkezelő, távkijelző egység) üzemeltetésének személyi feltételeit,

*b)* ellenőrizze az üzemeltetési napló bejegyzéseit és tegye meg a szükséges beavatkozásokat a berendezés helyes működésének érdekében,

*c)* értékelje az üzembentartó által végzett ellenőrzés tapasztalatait, ha szükséges tegyen javaslatot a berendezés helyes működésének helyreállítására,

*d)* működtessen minden zónában legalább egy érzékelőt vagy kézi jelzésadót, és ellenőrizze, hogy a tűzjelző központ helyesen észleli és jelzi ki az eseményeket, megszólaltatja-e a riasztásjelző eszközöket (hang-, fényjelzők) és működteti-e a vezérlési funkciókat, a sérülés életveszély vagy károsodás (oltóanyag kiáramlása) elkerülésének érdekében megfelelő eljárásokat kell alkalmazni,

*e)* ellenőrizze le az elsődleges és másodlagos tápforrások működését,

*f)* ellenőrizze a tűzjelző központ (távkezelő, távkijelző egység) hibajelzési funkcióinak működését,

*g)* tűz- és hibaátjelző berendezés esetén ellenőrizze a kapcsolatot a fogadó állomások (összevont ügyelet, tűzoltóság, távfelügyeleti állomás) felé és

*h)* végezzen el minden további ellenőrzést és vizsgálatot, amit a telepítő, forgalmazó vagy a gyártó előírt.

**Tűzjelző berendezés éves rendszeres felülvizsgálata és karbantartása**

* + Éves rendszeres felülvizsgálat és karbantartás során, az üzemeltetőnek legalább évente kell biztosítania, hogy a felülvizsgálatra és karbantartásra jogosult cég - szerződés alapján -

*a)* elvégezze a félévenkénti ellenőrzést,

*b)* ellenőrizze le az összes érzékelő helyes működését a gyártó ajánlásainak megfelelően, az automatikus érzékelők, és kézi jelzésadók mennyiségét figyelembe véve; az összes érzékelő ellenőrzése felbontható, és elosztható a féléves (megállapodás esetén) negyedéves felülvizsgálatokra és karbantartásokra, ha ezek során az érzékelők 50-50%-át (25-25%-át) ellenőrzik,

*c)* szemrevételezéssel ellenőrizze, hogy az összes vezeték szerelvény és berendezés biztonságosan van-e rögzítve, sértetlen és megfelelően védett-e,

*d)* szemrevételezés során és az üzemeltető adatszolgáltatása figyelembevételével pontosítsa, hogy történt-e bármilyen a tűzjelző berendezés megfelelő működését – különösen az automatikus érzékelők, kézi jelzésadók, hangjelzők, fényjelzők elhelyezésének megfelelőségét – befolyásoló változás, az épület vagy a helyiségek rendeltetésében, használatában, a technológiában, az épületszerkezetekben, épületgépészeti elemekben.

**Tűzjelző berendezés rendkívüli felülvizsgálata és karbantartása**

* + A rendkívüli felülvizsgálat és karbantartás során az üzembentartó biztosítja, hogy a felülvizsgálatra és karbantartásra jogosult cég a szükséges feladatokat elvégezze.
	+ Tűzeset után

*a)* – függetlenül attól, hogy azt a tűzjelző berendezés jelezte-e – szemrevételezéssel teljes körűen, meg kell vizsgálni a tűz helyszínén és annak környezetében, hogy történt-e a berendezés működését befolyásoló károsodás vagy meghibásodás,

*b)* meg kell vizsgálni, hogy a tűzjelző berendezés a tüzet észlelte-e, továbbá megfelelő formában és részletességgel megjelenítette-e,

*c)* meg kell vizsgálni, hogy a tűzjelző berendezés szükséges működtetéseket – vezérlés, hangjelzés, riasztástovábbítás – elvégezte-e, és

*d)* ha az ellenőrzés során a berendezés károsodása, meghibásodása vagy beavatkozást igénylő elváltozása tapasztalható a szükséges javítást, cserét – a jogszabályban foglalt feltételek megtartása mellett – el kell végezni.

* + Téves riasztás esetén

*a)* meg kell vizsgálni, hogy milyen objektív és szubjektív körülmények vezettek a téves riasztáshoz,

*b)* ha megállapítható a téves riasztást okozó körülmény, javaslatot kell tenni a felszámolására,

*c)* a téves riasztást okozó körülmény kialakulásának megakadályozása érdekében a szükséges átalakítást, javítást, cserét – a jogszabályban foglalt feltételek megtartása mellett – el kell végezni.

* + A tűzjelző berendezés meghibásodása esetén

*a)* meg kell vizsgálni, hogy milyen körülmények, okok vezettek a meghibásodáshoz,

*b)* meg kell vizsgálni, hogy milyen következményekkel járt a meghibásodás a tűzjelző berendezés működésére vonatkozóan és

*c)* a hiba elhárításához szükséges átalakítást, javítást, cserét – a jogszabályban foglalt feltételek megtartása mellett – el kell végezni.

* + A tűzjelző berendezés változása esetén a megváltozott részekre és területre vonatkoztatva az éves rendszeres felülvizsgálatot kell elvégezni.
	+ 30 napnál hosszabb teljes körű leállás (hosszú üzemszünet) után az éves rendszeres felülvizsgálatot kell elvégezni.
	+ Új karbantartóval kötött szerződés után

*a)* ellenőrizni kell a szükséges iratok meglétét és

*b)* el kell végezni az éves rendszeres felülvizsgálatot.

## Tűzoltó berendezés ellenőrzése

**Üzemeltetői ellenőrzés**

* + Az aeroszolos oltórendszerek üzembe helyezésekor a kivitelező az oltórendszerrel kapcsolatba kerülő személyeket oktatásban részesíti, amely kiterjed a rendszer ismertetésére és működtetéséhez elengedhetetlen információkra is.
	+ Az oltórendszer üzembe helyezésétől az üzemeltető felelős a meghatározott időközönként ellenőrizni a rendszer üzemkész állapotát. Az ellenőrzések elvégzéséhez szükséges a gyártó által kiadott kezelési útmutatóban leírtak megfelelő szintű ismerete.

**Heti ellenőrzés:**

a) az oltásvezérlő központ üzemszerű állapotának gyártói előírások szerinti ellenőrzésére;

b) az oltógenerátor burkolatának (amely nem megfelelő működést eredményezhet) ellenőrzésére, illetve a rendszer minden elemének sérülésmentes állapotára,

c) a védendő tér zártságának szemrevételezéssel történő ellenőrzésére (nyílászárók zárt állapota stb.)

**Havi ellenőrzés:**

a) az oltásvezérlő központ üzemképességének ellenőrzésére,

b) az oltóberendezés elemeinek tisztán tartására, a rájuk rakódó szennyeződéseket eltávolítására,

c) a generátorok kivezető nyílásainak szabadon tartására (a gyártói utasításban meghatározott biztonsági távolság betartása),

d) a rendszerrel kapcsolatba kerülő személyek oktatáson való részvételére, külön tekintettel az új munkavállalókra,

e) a védendő tér zártságának szemrevételezéssel történő ellenőrzésére (nyílászárók zárt állapotára stb.)

**Időszakos felülvizsgálat és karbantartás:**

a) a generátorburkolat és oltásvezérlő központ sértetlenségére,

b) a generátorok biztonságos rögzítésére,

c) a generátorok korróziómentességére,

d) a generátor élettartamának ellenőrzésére,

e) a rendszer leválasztó kapcsoló működésének ellenőrzésére,

f) az eszközök (pl.: érzékelő, oltóközpont, oltógenerátorok ellenállása, sorolók, vezetékek stb.) ellenőrzésére és működésük tesztelésére,

g) az átjelzések ellenőrzésére (hiba, tűz, oltás),

h) a tápellátás ellenőrzésére (akkumulátorok állapotára),

i) a védelemmel ellátott terület ellenőrzésére, (történt-e olyan építészeti, technológiai, a terület zártságában olyan változtatás, ami az automatikus oltórendszer hatékony működését befolyásolja),

j) a kezelői oktatás megtartására (amennyiben változik a kezelő személyzet új oktatás szükséges),

k) az újra aktiválásra és a rendszer üzemkész állapotának ellenőrzésére.

## Biztonsági világítás ellenőrzése, karbantartása és felülvizsgálata

**Háromhavi ellenőrzés**

* + Az üzemeltető köteles a biztonsági világítás és a világító menekülési irányjelzők működését, működőképességét havonta ellenőrizni, azt a tűzvédelmi üzemeltetési naplóban dokumentálni.
	+ A havi üzemeltetői ellenőrzés az MSZ EN 50172 szabvány 7.2.3. pontja szerinti havi ellenőrzésnek megfelelően történik:
		- minden lámpatestet és minden belülről megvilágított kijáratjelzőt tartalékvilágítási üzemmódba kell kapcsolni a normálvilágítás tápellátásának szimulált meghibásodásával, annyi időre, amennyi elegendő arra, hogy meg lehessen győződni arról, hogy minden lámpa világít,
		- a vizsgálat alatt ellenőrizni kell a lámpatestek és jelzések meglétét, tiszta állapotát és helyes működését,
		- a vizsgálati idő végén helyre kell állítani az üzemi világítás tápellátását és ellenőrizni kell valamennyi jelzőlámpát vagy jelzőeszközt abból a célból, hogy meggyőződjünk: jelzik az üzemi táplálás visszatértét.
	+ Ezen kívül az ellenőrzést végző személy:

a) szemrevételezéssel ellenőrzi a lámpatestek rögzítettségét, észlelhetőségét, a menekülési irányjelzések meglétét, helyességét, azonosító számának meglétét,

b) központi tápellátású rendszer esetén szemrevételezéssel ellenőrzi a tápellátás kábelezésének sértetlenségét, rögzítettségét.

**Évenkénti felülvizsgálat, karbantartás**

* + A felülvizsgálatot az MSZ EN 50172 szabvány előírásainak megfelelően, jogosultsággal rendelkező szakemberrel kell elvégeztetnie.
	+ Az évenkénti karbantartás a gyártói előírásoknak megfelelő módon és eszközökkel történik.
	+ Az üzemeltetés során az alábbi dokumentumok képezik az ellenőrzés, felülvizsgálat, karbantartás alapját:

a) A biztonsági világítási rendszer megvalósult állapotát rögzítő dokumentáció, a lámpatesteket, biztonsági jelzéseket feltüntető alaprajzokkal

*Megjegyzés 1: A rajzokon célszerű feltüntetni a kiürítési útvonalak vonalvezetését is, mert ez segíti az irányjelzések megfelelő iránymutatásának ellenőrzését.*

*Megjegyzés 2: Abban az esetben, ha a központi tápellátású rendszer egyes részeinek kábelezése nem védett tűzhatás ellen (a tápellátási hibánál a világításból kieső terület korlátozott mérete miatt), akkor az egyes részek kiterjedését a rajzokon fel kell tüntetni.*

b) tápellátás dokumentumai,

c) gyártói üzemeltetési/karbantartási utasítás.

## Tűzgátló lezárások ellenőrzése, felülvizsgálata és karbantartása

* + A tűzgátló nyílászárók önműködő csukódását az üzemeltetőnek havonta ellenőrizni kell.
	+ A tűzgátló lezárások (nyílászárók, záróelemek) 6 havonkénti felülvizsgálatát, karbantartását az üzemeltető által, ezzel megbízott, jogosultsággal rendelkező szakembernek kell elvégeznie.
	+ Az ellenőrzés, felülvizsgálat, karbantartás elvégzését a tűzvédelmi üzemeltetési naplóban kell rögzíteni. A naplót az ellenőrzést, felülvizsgálatot, karbantartást végző személyek kötelesek vezetni.
	+ Tűzgátló nyílászárókra a vonatkozó termékspecifikus karbantartási listán történhet a karbantartás dokumentálása. Amennyiben ez nem áll rendelkezésre, akkor a karbantartás általános karbantartási lista kitöltésével is dokumentálható.
	+ Az ellenőrzés, felülvizsgálat, karbantartás, mérés során tapasztalt hiányosságokat, hibákat soron kívül javítani és a javítás elvégzését írásban igazolni kell.
	+ A felülvizsgálat alapján feltárt hiányosságok megszüntetéséről az üzemeltető gondoskodik, aki a meghibásodott eszközök javítására, szükség esetén cseréjére azonnal intézkedik.

## Hő-és füst elleni védelem berendezéseinek ellenőrzése, felülvizsgálata és karbantartása

* + A hő- és füstelvezető rendszert, a füstmentesítés eszközeit a vonatkozó műszaki követelmények és a gyártó utasítások szerint kell ellenőrizni, felülvizsgálni, karbantartani.
	+ A hő és füstelvezető rendszert és a füstmentesítés eszközeit 3 havonta kell ellenőrizni és 6 havonta felülvizsgálni, karbantartani, a túlnyomásos szellőztetésű füstmentes lépcsőházak mérését 5 évente meg kell ismételni.
	+ Az üzemeltetés, a kezelés és a karbantartás, valamint az ellenőrzés vonatkozásában a kivitelező vagy a gyártó kezelési utasítását kell irányadónak tekinteni.
	+ A hő-és füst elleni védelem berendezéseinek ellenőrzését, felülvizsgálatát és karbantartását, a nyomásmérést, az üzemeltető által, ezzel megbízott, jogosultsággal rendelkező szakembernek kell elvégeznie.
	+ Az ellenőrzés, felülvizsgálat, karbantartás elvégzését a tűzvédelmi üzemeltetési naplóban kell rögzíteni. A naplót az ellenőrzést, felülvizsgálatot, karbantartást végző személyek kötelesek vezetni.
	+ Az ellenőrzés, felülvizsgálat, karbantartás, mérés során tapasztalt hiányosságokat, hibákat soron kívül javítani és a javítás elvégzését írásban igazolni kell.
	+ A felülvizsgálat alapján feltárt hiányosságok megszüntetéséről az üzemeltető gondoskodik, aki a meghibásodott eszközök javítására, szükség esetén cseréjére azonnal intézkedik.

## A kisfeszültségű erősáramú villamos berendezések időszakos tűzvédelmi felülvizsgálata

* + Az OTSZ 276. §-ában meghatározott építmények villamos berendezéseinek vonatkozásában legalább 6 évenként az üzemeltető a villamos berendezés tűzvédelmi felülvizsgálatát elvégezteti, és a tapasztalt hiányosságokat a minősítő iratban a felülvizsgáló által meghatározott határnapig megszüntetteti, melynek tényét hitelt érdemlő módon igazolja.
	+ A tűzvédelmi felülvizsgálat szempontjából a naptári napot kell figyelembe venni.
	+ A telep- vagy működési engedélyhez, bejelentéshez kötött átalakítás vagy rendeltetésváltás során a helyiségben, épületben elhelyezett villamos berendezéseken a berendezés üzemeltetője a tűzvédelmi felülvizsgálatot elvégezteti, ha az új rendeltetéshez a jogszabály gyakoribb felülvizsgálatot határoz meg.
	+ A villamos berendezések tűzvédelmi felülvizsgálata, a berendezés minősítése a létesítéskor érvényes vonatkozó műszaki követelmény szerint történik.
	+ A felülvizsgálat része a villamos berendezés környezetének értékelése és a hely robbanásveszélyes zónabesorolásának tisztázása.
	+ A felülvizsgálat kiterjed azokra a hordozható berendezésekre is, amelyeket az üzemeltető nyilatkozata szerint a technológiából adódóan rendszeresen használnak.

## A villámvédelmi berendezések felülvizsgálata

* + Új építménynél a villámcsapások hatásaival szembeni védelmet norma szerinti villámvédelemmel (jelölése: NV) kell biztosítani.
	+ A norma szerinti villámvédelemről szóló műszaki követelmény hatálya alá tartozó villámvédelemmel ellátott építmények, szabadterek esetében a villámvédelem felülvizsgálatát:

a) a létesítés során, a később eltakarásra kerülő részek eltakarása előtt,

b) a létesítést követően az átadás előtt,

c) az LPS I és LPS II fokozat esetén legalább 3 évenként,

d) a c) pont alá nem tartozó egyéb esetben legalább 6 évenként, és

d) a villámvédelem vagy az építmény átalakítását, bővítését és a vonatkozó műszaki követelményben foglalt különleges eseményt követően kell elvégezni.

* + A villámvédelmi felülvizsgálat szempontjából a naptári napot kell figyelembe venni.

# KIÜRÍTÉS

## Általános előírások

* + A menekülés elsődleges célja, hogy a tűz vagy más nem várt esemény (pl. bombariadó, terror fenyegetettség) során biztosítsa az építmény veszélyeztetett teréből történő kijutást a biztonságos térbe, gyülekezőhelyre.
	+ A kiürítési stratégiák nem alapozhatóak kifejezetten csak a mentésben résztvevők (rendőrség, tűzoltóság, mentőszolgálat) segítségére. Az építmények rendeltetése, kockázati osztálya és a bent tartózkodó személyek mozgásképessége nagymértékben befolyásolja a menekülést és a mentést. A stratégiát ennek figyelembevételével kell megválasztani.
	+ Mindenki, aki tüzet vagy annak közvetlen veszélyét észleli, illetve arról tudomást szerez köteles azt késedelem nélkül jelezni.
	+ A létesítményen belüli tűzjelzés elsődlegesen az ún. kézi jelzésadók működtetésével történik. A kézi jelzésadók a közlekedési útvonalakon felszerelt készülékek, melyek védőlapját benyomva tüzet jelezhetünk.
	+ Ha a kézi jelzésadók használata valami miatt nem lehetséges, úgy az őrszolgálathoz kell a tüzet jelezni.
	+ A tűzjelző központ mellett el kell helyezni a berendezés kezelési utasítását és abban foglaltakat maradéktalanul be kell tartani!
	+ A biztonsági szolgálat tagjainak biztosítania kell a tűzjelző központ állandó és folyamatos felügyeletét.
	+ A tűzjelző központ kezelőjének – lehetőség esetén - intézkednie kell arról, hogy a helyszínen a legrövidebb időn belül meggyőződjenek a jelzés okáról. Ennek érdekében a járőr szolgálatot teljesítő biztonsági őrt a jelzés helyére kell küldenie.
	+ A helyszínre érkező biztonsági őr köteles haladéktalanul az őrszolgálat vezetőjét tájékoztatni a jelzés megalapozottságáról.
	+ Tűz esetén, vagy nem ellenőrizhető tűzjelzés esetén az diszpécsernek késedelem nélkül értesíteni kell a tűzoltóságot!
	+ Az épület kiürítése megfelelő, amennyiben a benntartózkodók a jogszabályban megengedett időn belül el tudják hagyni az épületet.

**Az elfogadható maximális kiürítési idők meghatározása:**

Az épület mértékadó kockázati osztálya KK. A kiürítési szintidők az OTSZ 7. melléklet 2. táblázata szerint ez alapján:

* + **1.szakasz** 1,5 perc, azonban az első szakasz szintidejének növelése beépített tűzjelző berendezés mellett +0,2, és beépített oltóberendezés létesítése mellett +0,4 perc, azaz **2,1 perc**; a többirányú kiürítés növelési lehetőségét nem alkalmaztuk, mivel a hő- és füstelvezetés sehol sem füstszegény levegőréteg biztosításával került megtervezésre.
	+ **2.szakasz 8,0 perc**.

A kiürítési stratégia egyidejű.

**Kiürítési útvonalak védelme**

* A lépcsőházak ajtói és a kijáratai a menekülés irányába nyílnak.
* Az 50 főnél nagyobb befogadóképességű helyiségek ajtói küszöb nélküliek vagy az általuk elválasztott térrészek legfeljebb 15 mm szintkülönbséggel lettek kialakítva.
* A 300 főnél nagyobb befogadóképességű helyiségek (állandó és időszakos kiállítás a pincében, a földszinti előadótermek és az előcsarnok) valamint ezek menekülési útvonalaihoz tartozó ajtói ezen felül kézi erővel egy mozdulattal nyithatók.

**Mozgáskorlátozottak menekülési lehetőségei**

Az épület befogadóképessége a várható maximális látogatói létszám 2021 fő.

* + Menekülésben korlátozott személyek számára létesített átmeneti védett térből a mentés lehetőségét biztosítani kell. Önállóan menekülésre képes személyek menekülése akkor tervezhető önálló kiürítésre szolgáló útvonallal rendelkező szomszédos tűzszakaszba, ha a biztonságos térbe jutás az elhagyott tűzszakasz érintése nélkül a szomszédos tűzszakaszba lépéstől számítva a kiürítésre vonatkozó feltételeket teljesíti.

Budapest, 2024. január 15.

Készítette: ……………………………………..
 Szebegyinszki Istvánné

 tűzvédelmi szakmérnök

 tel: +363-30/461-6024

 Szent István Egyetem

Ybl Miklós Építéstudományi Kar

 Biz.sz.: SZML-42/08

# HIVATKOZÁSOK

* 1996. évi XXXI. törvény a tűz elleni védekezésről, a műszaki mentésről és a tűzoltóságról,
* 239/2011. (XI. 18.) Korm. rendelet az önkormányzati és létesítményi tűzoltóságokra, valamint a hivatásos tűzoltóság, önkormányzati tűzoltóság és önkéntes tűzoltó egyesület fenntartásához való hozzájárulásra vonatkozó szabályokról,
* 259/2011. (XII. 7.) Korm. rendelet a tűzvédelmi hatósági feladatokat ellátó szervezetekről, a tűzvédelmi bírságról és a tűzvédelemmel foglalkozók kötelező élet- és balesetbiztosításáról
* 15/2010. (V. 12.) ÖM rendelet a tűzoltási, műszaki mentési tevékenységhez kapcsolódó tűzvédelmi technika alkalmazhatóságáról,
* 39/2011. (XI. 15.) BM rendelet a tűzoltóság tűzoltási és műszaki mentési tevékenységének általános szabályairól,
* 42/2011. (XI. 30.) BM rendelet a hivatásos tűzoltóságok által végezhető szolgáltatások köréről, valamint a hivatásos tűzoltósági célokat szolgáló ingatlanok, felszerelések kapacitás kihasználását célzó hasznosításának szabályairól
* 43/2011. (XI. 30.) BM rendelet a katasztrófavédelmi kirendeltségek illetékességi területéről
* 44/2011. (XII. 5.) BM rendelet a tűzesetek vizsgálatára vonatkozó szabályokról
* 45/2011. (XII. 7.) BM rendelet a tűzvédelmi szakvizsgára kötelezett foglalkozási ágakról, munkakörökről, a tűzvédelmi szakvizsgával összefüggő oktatásszervezésről és a tűzvédelmi szakvizsga részletes szabályairól
* 54/2014. (XII. 5.) BM rendelet az Országos Tűzvédelmi Szabályzatról
* 101/2023. (XII. 29.) BM rendelet a tűzvédelmi szabályzatról, a tűzvédelmi házirendről, valamint a tűzvédelmi oktatásról
* Az anyagok és keverékek osztályozásáról, címkézéséről és csomagolásáról szóló 1272/2008/EK rendelet (a továbbiakban: CLP rendelet)
* A közúti járművek forgalomba helyezésének és forgalomban tartásának műszaki feltételeiről szóló 6/1990. (IV. 12.) KöHÉM rendelet
* Alkalomszerű tűzveszélyes tevékenység engedélyezése
* Biztonsági Szabályzat
* Egységes Házirend
* Tűzvédelmi oktatási napló
* Tűzoltó készülék üzemeltetési napló
* Beépített tűzoltó berendezés üzemeltetési napló
* Beépített tűzjelző berendezés üzemeltetési napló

|  |  |  |  |  |
| --- | --- | --- | --- | --- |
|    | A | B | C | D |
|  | **Érintett műszaki megoldás** | **Üzemeltetői ellenőrzés** | **Időszakos felülvizsgálat** | **Karbantartás** |
|  | **ciklusidő** | **dokumentálás szükségessége és módja** | **ciklusidő** | **dokumentálás szükségessége és módja** | **ciklusidő** | **dokumentálás szükségessége és módja** |
|  | Tűzoltó készülék | 3 hónap (+ 1 hét) | tűzvédelmi üzemeltetési napló | nincs követelmény | 6 hónap (+ 1 hónap)1)12 hónap(+ 1 hónap),2)5 év (+ 2 hónap),10 év (+ 2 hónap) | tűzvédelmi üzemeltetési napló |
|  | Fali tűzcsap, vízforrások a természetes vízforrás kivételével, nyomásfokozó szivattyú, száraz oltóvízvezeték | 6 hónap (+ 1 hét) | tűzvédelmi üzemeltetési napló | 12 hónap(+ 1 hónap) | Tűzvédelmi üzemeltetési napló | Az időszakos felülvizsgálattal egyidejűleg | tűzvédelmi üzemeltetési napló |
|  | Beépített tűzjelző berendezés | 1 nap,kivéve autom. ell. rendszer esetén,3 hónap (+ 1 hét) | tűzvédelmi üzemeltetési napló | 6 hónap (+ 2 hét),12 hónap(+ 1 hónap) | tűzvédelmi üzemeltetési napló | Az időszakos felülvizsgálattal egyidejűleg | tűzvédelmi üzemeltetési napló |
|  | Beépített tűzoltó berendezés | 1 hét,1 hónap | tűzvédelmi üzemeltetési napló | 12 hónap(+ 1 hónap) | tűzvédelmi üzemeltetési napló | Az időszakos felülvizsgálattal egyidejűleg | tűzvédelmi üzemeltetési napló |
|  | Tűz- és hibaátjelző berendezés | 1 napkivéve autom. ell. rendszer esetén, | tűzvédelmi üzemeltetési napló | 6 hónap (+ 2 hét) | tűzvédelmi üzemeltetési napló | Az időszakos felülvizsgálattal egyidejűleg | tűzvédelmi üzemeltetési napló |
|  | Tűzoltósági kulcsszéf | 1 nap | tűzvédelmi üzemeltetési napló | 6 hónap (+ 2 hét) | tűzvédelmi üzemeltetési napló | Az időszakos felülvizsgálattal egyidejűleg | tűzvédelmi üzemeltetési napló |
|  | Tűzoltósági rádióerősítő | nincs követelmény | 6 hónap (+ 2 hét) | tűzvédelmi üzemeltetési napló | Az időszakos felülvizsgálattal egyidejűleg | tűzvédelmi üzemeltetési napló |
|  | Tűzoltó felvonó | 3 hónap (+ 1 hét) | tűzvédelmi üzemeltetési napló | 12 hónap(+ 1 hónap) | tűzvédelmi üzemeltetési napló | Az időszakos felülvizsgálattal egyidejűleg | tűzvédelmi üzemeltetési napló |

|  |  |  |  |  |
| --- | --- | --- | --- | --- |
|  | **Érintett műszaki megoldás** | **Üzemeltetői ellenőrzés** | **Időszakos felülvizsgálat** | **Karbantartás** |
|  | **ciklusidő** | **dokumentálás szükségessége és módja** | **ciklusidő** | **dokumentálás szükségessége és módja** | **ciklusidő** | **dokumentálás szükségessége és módja** |
|  | Evakuációs hangrendszer | Minden rendezvény esetén, de legalább 1 hónap | tűzvédelmi üzemeltetési napló | 6 hónap (+ 2 hét) | tűzvédelmi üzemeltetési napló | Az időszakos felülvizsgálattal egyidejűleg | tűzvédelmi üzemeltetési napló |
|  | Biztonsági világítás, kívülről vagy belülről megvilágított menekülési jelek, korábbi előírások szerinti irányfényvilágítás | 3 hónap | tűzvédelmi üzemeltetési napló | 12 hónap(+ 1 hónap) | tűzvédelmi üzemeltetési napló | Az időszakos felülvizsgálattal egyidejűleg | tűzvédelmi üzemeltetési napló |
|  | Pánikzár, vészkijárati zár, vészkijárat biztosító rendszer | Minden rendezvény előtt, de legalább 3 hónap (+ 1 hét) | tűzvédelmi üzemeltetési napló | 6 hónap (+ 2 hét) | tűzvédelmi üzemeltetési napló | Az időszakos felülvizsgálattal egyidejűleg | tűzvédelmi üzemeltetési napló |
|  | Tűzgátló lezárások | tűzgátló nyílászárók | 1 hónap | tűzvédelmi üzemeltetési napló | 6 hónap (+ 2 hét) | tűzvédelmi üzemeltetési napló | Az időszakos felülvizsgálattal egyidejűleg | tűzvédelmi üzemeltetési napló |
|  | mozgó elemet tartalmazó tűzgátló záróelemek | nincs követelmény | 6 hónap (+ 2 hét) | tűzvédelmi üzemeltetési napló | Az időszakos felülvizsgálattal egyidejűleg | tűzvédelmi üzemeltetési napló |
|  | Hő és füst elleni védelem megoldásai | füstelvezető, légpótló szerkezet | 3 hónap (+ 1 hét) | tűzvédelmi üzemeltetési napló | 6 hónap (+2 hét) | tűzvédelmi üzemeltetési napló | Az időszakos felülvizsgálattal egyidejűleg | tűzvédelmi üzemeltetési napló |
|  | füstelszívó, légpótló ventilátor | 3 hónap (+ 1 hét) | tűzvédelmi üzemeltetési napló | 6 hónap (+2 hét) | tűzvédelmi üzemeltetési napló | Az időszakos felülvizsgálattal egyidejűleg | tűzvédelmi üzemeltetési napló |
|  | füstmentesítő ventilátor | 3 hónap (+ 1 hét) | tűzvédelmi üzemeltetési napló | 6 hónap (+2 hét) | tűzvédelmi üzemeltetési napló | Az időszakos felülvizsgálattal egyidejűleg | tűzvédelmi üzemeltetési napló |
|  |  | füstcsappantyú, zsalu,  | 3 hónap (+ 1 hét) | tűzvédelmi üzemeltetési napló | 6 hónap (+2 hét) | tűzvédelmi üzemeltetési napló | Az időszakos felülvizsgálattal egyidejűleg | tűzvédelmi üzemeltetési napló |

|  |  |  |  |  |
| --- | --- | --- | --- | --- |
|  | **Érintett műszaki megoldás** | **Üzemeltetői ellenőrzés** | **Időszakos felülvizsgálat** | **Karbantartás** |
|  | **ciklusidő** | **dokumentálás szükségessége és módja** | **ciklusidő** | **dokumentálás szükségessége és módja** | **ciklusidő** | **dokumentálás szükségessége és módja** |
|  |  | füstgátló nyílászáró | 3 hónap (+ 1 hét) | tűzvédelmi üzemeltetési napló | 6 hónap (+2 hét) | tűzvédelmi üzemeltetési napló | Az időszakos felülvizsgálattal egyidejűleg | tűzvédelmi üzemeltetési napló |
|  |  | mobil füstkötény | 3 hónap (+ 1 hét) | tűzvédelmi üzemeltetési napló | 6 hónap (+2 hét) | tűzvédelmi üzemeltetési napló | Az időszakos felülvizsgálattal egyidejűleg | tűzvédelmi üzemeltetési napló |
|  | Túlnyomásos füstmentes lépcsőház, túlnyomásos előtér légellátó rendszere (elvárt légtechnikai paraméterek teljesülésének ellenőrzése) | - | - | használatbavétel előtt, illetve a hatékonyságot befolyásoló átalakítást követően | mérési jegyzőkönyv | - | - |
|  | Biztonsági tápforrásnak minősülő dízelaggregátor | 3 hónap (+ 1 hét) | tűzvédelmi üzemeltetési napló | 12 hónap(+ 1 hónap) | tűzvédelmi üzemeltetési napló | Az időszakos felülvizsgálattal egyidejűleg | tűzvédelmi üzemeltetési napló |
|  | Biztonsági tápforrásnak minősülő akkumulátor, szünetmentes tápegység | 3 hónap (+ 1 hét) | tűzvédelmi üzemeltetési napló | 12 hónap(+ 1 hónap) | tűzvédelmi üzemeltetési napló | Az időszakos felülvizsgálattal egyidejűleg | tűzvédelmi üzemeltetési napló |

1) Az MSZ 1040 szabványsorozat alapján gyártott tűzoltó készülék alapkarbantartása (szén-dioxiddal oltó kivételével)

2) Az MSZ EN 3 szabványsorozat, MSZ EN 1866 szabványsorozat alapján gyártott tűzoltó készülékek és az MSZ 1040 szabványsorozat alapján gyártott szén-dioxiddal oltó tűzoltó készülék alapkarbantartása

**ALKALOMSZERŰ TŰZVESZÉLYES TEVÉKENYSÉG ENGEDÉLYEZÉSE**

**1. A tevékenység időpontja:**

 20..... év ................................... hó ............ napján ............ órától

 20..... év ................................... hó ............ napján ............ óráig

**2. A tevékenység helyszínének pontos meghatározása:**

.......................................................................................................................................................

.......................................................................................................................................................

**3. Az elvégzendő munka leírása:**

.......................................................................................................................................................

.......................................................................................................................................................

**4. A munkavégző(k) neve: Szakvizsga bizonyítvány száma/érvényessége:**

..................................................................... ..........................................................................

..................................................................... ..........................................................................

..................................................................... ..........................................................................

**5. Orvosi, fizikai és mentális alkalmasság:**

A munkavégzésre kijelölt munkavállalók, különösen a hegesztési szaktevékenységet ellátó 18. életévét betöltött munkavállaló **rendelkezik / nem rendelkezik** érvényes orvosi alkalmassági vizsgálattal és **megfelelő / kifogásolt** fizikai és mentális állapotban van. *(Megfelelő aláhúzandó!)*

**6. A munka közben megtartandó tűzvédelmi előírások:**

Az **Országos Tűzvédelmi Szabályzat**ban előírtak alapján ......................................................

…................................................................................................................................................

…………………………………………………………………………………………………

**7. Szükséges védőeszközök rendelkezésre állásának biztosítása:**

* A munka jellegétől függően friss levegős készülék, amennyiben oxigén hiányos, vagy ismeretlen összetételű légtérben szükséges a munkavégzés. Ilyen légtérben a légtérelemző használata és a Beszállási engedély kitöltése is kötelező.
* A munka jellegéből adódóan, magasban, vagy mélyben végzett munka esetén Beszállási engedély, illetve az abban előírt védőeszközök.

*(A biztosított eszközök kipipálandóak!)*

…………………..…., 20.... év ................................ hó ....... nap

 ...............................................

 a munkát elrendelő aláírása

**8. A tervezett tűzveszélyes tevékenységet végző munkavállaló nyilatkozata**

A munkavégzésre vonatkozó tűzvédelmi előírásokat tudomásul vettem, azok megtartásáért felelősséget vállalok. A fentiekben rögzített védőeszközök biztosítva vannak, a tűzveszélyes munka megkezdhető. A tűzveszélyes tevékenység befejezése után a helyszínt átvizsgálom, az esetleges tűzveszélyt megszüntetem és a tevékenység befejezését a munkát elrendelő személynek jelentem.

………………………., 20 .... év .............................. hó ........ nap

 ………................................................

 tűzveszélyes munkát végző aláírása

**9. A munka befejezésének nyilatkozata:**

* Az elrendelt tűzveszélyes tevékenységet ……… év ……………. hónap ……... napján, …… óra …… perckor befejeztem. Az előírt tűzvédelmi előírásokat betartottam, a tűzveszélyes tevékenység befejezése után a helyszínt átvizsgáltam, a tűzveszélyt megszüntettem. A munka során rendkívüli esemény nem történt.
* A tűzveszélyes munkavégzés során a következő rendkívüli esemény történt: ……………………………………………………………………………………………………………………………………………………………………………………………………

*(A megfelelő állítás kipipálandó, illetve kitöltendő!)*

……………………., 20 .... év .............................. hó ........ nap

 ………................................................

 tűzveszélyes munkát végző aláírása

* Az elrendelt tűzveszélyes munka teljesítését fentiek szerint tudomásul vettem.
* A bekövetkezett rendkívüli esemény miatt a következő intézkedést tettem: ……………………………………………………………………………………………………………………………………………………………………………………………………

*(A megfelelő állítás kipipálandó, illetve kitöltendő!)*

………………..…….., 20 .... év .............................. hó ......... nap

 .............................................

 a munkát elrendelő aláírása

## FÜGGELÉK

A Magyar Zene Háza új épületként valósul meg a Városliget projekt keretén belül. Az épület kialakításánál kiemelt fontosságú a meglévő faállomány megőrzése. Az épület rendelkezik jogerős és végrehajtható építési engedéllyel. A Belügyminisztérium Országos Katasztrófavédelmi Főigazgatósága (1149 Budapest, Mogyoródi út 43. szám) által kiadott, 2016. február 29-én kelt, 35000/2143-1/2016.ált. számú szakhatósági állásfoglalásában az építési engedély kiadásához kikötésekkel hozzájárult, amely állásfoglalás rendelkező része szerint:

„Budapest Főváros Kormányhivatala V. Kerületi Hivatala Építésügyi és Örökségvédelmi Osztály (1052 Budapest, Városház u. 7.) fenti hivatkozási számú megkeresése szerint, Városliget Ingatlanfejlesztő Zrt. (1146 Budapest, Dózsa György út 41.) kérelme alapján, a Budapest XIV. kerület, Olof Palme sétány 3. sz. (hrsz.: 29732/1) alatt a Liget Budapest projekt keretén belül megvalósuló Bartók Központ - Magyar Zene Háza építési engedé-lyének megadásához tűzvédelmi szempontból az alábbi feltételekkel járulok hozzá.

1. A kivitelezés során alkalmazott azon tűzoltó-technikai termék, építési termék, tűz- vagy robbanásveszélyes készülék, gép, berendezés – amelyre vonatkozóan jogszabály követelményt támaszt – tűzvédelmi megfelelőségét igazoló iratokat, valamint azok beépítési nyilatkozatait a használatbavételig be kell mutatni.

2. A használatbavételi eljárás előtt a villamos berendezéseket szemrevételezéssel és vizsgálattal az MSZ HD 60364-6 szabvány alapján kell ellenőrizni, valamint ennek tényét - a szabvány mellékleteit figyelembe véve - dokumentálni szükséges.

3. A villámvédelmi berendezés megfelelőségét a használatbavételi eljárás során hitelt érdemlően igazolni szükséges.

4. A tárgyi épülethez szükséges oltóvíz mennyiséget biztosítani kell tűzcsap(ok)ról és/vagy a vonatkozó előírásoknak megfelelően kiépített tűzivíztározó medencéről. A használatbavételkor a tűzcsapok egyidejű vízhozam-mérési jegyzőkönyvével és/vagy a tűzivíztározó medence felülvizsgálatával igazolni kell az oltóvíz meg-létét.

5. A fali tűzcsap-hálózat oltóvíz-intenzitásának meglétét a használatbavételi eljárásig mérési jegyzőkönyvvel igazolni kell.

6. A 90 perces működőképességű tűzoltósági rádióerősítő, mint tűzeseti fogyasztó kiépítésének szükségességét az épület nyílászáróinak és gépészeti berendezéseinek beépítése után készült vizsgálati jegyzőkönyvvel igazolni szükséges a tárgyi létesítmény használatbavételi eljárásáig.

7. A falon vagy födémen átvezetett villamos vagy gépészeti vezetékek átvezetési helyein a vonatkozó előírásnak megfelelő jelölést el kell helyezni.

8. A statikai számítással tervezett tartószerkezetek tűzállósági teljesítményét, a méretezési műszaki specifikációban található számítási módszerek alkalmazásával kell meghatározni. Amennyiben a 305/2011/EU rendelet hatálya alá nem tartozó építményszerkezetek megfelelőségét a vonatkozó Eurocode szabványok alapján el-végzett méretezés szerinti kivitelezését a felelős műszaki vezető építési naplóba történő bejegyzésével kívánják igazolni, úgy az ennek megfelelő dokumentumot az épület használatbavételi eljárásáig be kell nyújtani az illetékes tűzvédelmi hatóságnak.

9. A biztonsági világítás megfelelőségét fénytechnikai méréssel és az arról készített mérési jegyzőkönyvvel kell igazolni a használatbavételig. A mérést sötétedést követő időpontban kell elvégezni.

10. A kivitelezés megkezdése előtt igazolható módon az alábbiakról egyeztetni szükséges az illetékes tűzvédelmi hatósággal:

a) kulcsszéf elhelyezése,

b) tűzcsapok és fali tűzcsapok típusa és elhelyezése,

c) áramtalanítás helye és módja,

d) hő- és füstelvezetés kialakítása, indítási lehetőségei,

e) a védett terek kialakítása,

f) az épület megközelíthetősége,

11. A tetőn, a tűzszakaszhatárok vonalában tűzterjedés elleni gátat kell létesíteni.

12. Az acél tartószerkezeteken alkalmazott tűzgátló festésről kivitelezői nyilatkozatot, rétegvastagsági -mérési jegyzőkönyvet és a kivitelezést végzők szakvizsga bizonyítványának másolatát be kell nyújtani az illetékes tűzvédelmi hatóságnak a használatbavételi engedélyezéskor.

13. A napelemek telepítésére és lekapcsolására való tűzvédelmi követelményeket érvényesíteni kell.

14. A tárgyi területre tervezett tűzjelző berendezést az illetékes tűzvédelmi hatóságnál engedélyeztetni kell az épület használatbavételi eljárásáig.

15. Tárgyi épületben a tűzvédelmi szakvizsga meglétéhez kötött foglalkozási ágakban, illetve munkakörökben végzett tevékenység szerinti kivitelezők tűzvédelmi szakvizsga bizonyítványának másolatát a használatbavételi eljárásig be kell nyújtani az illetékes tűzvédelmi hatóságnak.